text:
Olw’ebbula lya ssente, mu kupapiririra abamu beesanze poloti baziguze mu bifo by’omugotteko nga banoonya ebintu ebya layisi.
Kyokka akyalina essuubi okwongera ku ssente z’olina wandibadde topapa kugula ka poloti katono kubanga ebizibu ebiyinza okuddirira okukekkereza biyinza okusinga ebirungi by’ogenda okufunamu.
Ying. James Kato yagambye nti omuntu yenna nga tannaba kugula ttaka alina okusooka okunoonyereza okwewala okugwa mu buzibu. Kino okukikola olina okuba nga weebuuza n’ebibuuzo bino wammanga.
- Waliwo abagula poloti nga balina essuubi ly’okugula baliraanwa kyokka olina okusooka okwebuuza okakase oba nga ddala batunda n’okumanya ekika ky’abantu b’oliraanye. Bayinza okuba nga be bano ba sita kange.
- Lwaki weetaaga okugula ettaka? Ettaka lyofunye lituukiriza kyoyagala okukolerawo? Ssinga ettaka lino obeera olitunze oluvannyuma osobola okufunamu ssente ezeegasa n’ebirala.
- Ying. Kato yagambye nti bw’oba ogula poloti olina okukimanya nti mu mateeka, poloti etaweza ffuuti 50 ku 100 okusinziira ku mateeka agafuga ebitundu kibeera kizibu nnyo okufunirako ekyapa.
EBIVIIRAKO ABANTU OKUGULA BU POLOTI OBUTONO
- Obwavu, obutamanya n’abantu okwetundako ettaka ly’omu byalo kibaleetedde okuba nga tebakyalina buddukiro okuggyako okwekakaatika mu bufo obutono.
- Poloti zino zibeera za layisi nnyo ng’abamu bamanyi okuzigujula ne batunda ez’obukadde obubiri okutuuka ku bukadde butaano. Zino ssente tezikaluubiriza nga n’omuntu mufunampola asobola okugigula. Kyokka bw’omugamba okugula eya ffuuti 50 ku 100 ku bukadde 15 oba 20 asanga obuzibu okukuhhaanya ssente ezo ng’ate oluusi ziyinza okumumala okugula poloti n’okuzimba.
- Enkulaakulana y’ebibuga ebipya n’obungi bw’abantu abeeyiwa mu bitundu bino kivuddeko abantu okwenyiga ku ttaka ettono eririwo. Omuwendo gw’abantu gweyongera buli olukya kyokka lyo ettaka teryeyongerako.
- Abantu okwagala okusula okumpi n’ebifo we bakolera kibaleetedde okugula poloti zino waakiri bateekewo omuzigo ogumu bave mu bupangisa. Kyokka entambula yeeyongedde okulongooka .
- Bangi tebaagala kusula mu bitundu biri wala ne gye bakolera olwa jjaamu ne tulansipooti okulinnya. Kati basalawo okufuna poloti obutono okumpi n’ekibuga nga tebafuddeeyo ku bizibu ebinnaddirira.
- Ennyumba ezisinga ezizimbibwa mu poloti zino tezibeera na pulaani. Mu nzimba eya pulaani, ennyumba ey’amaka erina okutwala ebitundu 40 ku 100 naye wano osanga omuntu ng’azimbye poloti yonna n’agimalayo.
OBULABE OBULI MU KUGULA N’OKUZIMBA POLOTI ENTONO
- Ne bw’oba otunda kizibu okufuna omuntu akuwa ssente ezeegasa. Abalina ssente tebaagala kusenga mu bitundu bwe bityo. Weesanga ng’osigazza kuguza abateesobola era bano bagula ssente ntono nnyo.
- Obucaafu obuva ku bufunda bw’ekifo n’enzimba ya kaabuyonjo ekintu ekiyinza okuvaako endwadde ez’obulabe. Abaana basanga obuzibu awaka nga tebalina kifo kigazi we bazannyira wadde okuwummulira mu biseera by’eddembe.
- Poloti zino tezigabirwako kyapa nga kino kiyinza okukaluubiriza okufuna omuntu akuwaamu ssente eziwera ng’ogitunda. Kizibu nnyo okufuna pulaani y’ennyumba eyakakasibwa okuva mu bakugu. Kato agamba nti mu mateeka poloti entono tebaziyisiza pulaani. Kyokka abamu bakola ensobi ne bazimba poloti yonna ne bagimalayo.
- Abantu gye bakoma okugujula poloti, kitegeeza nti awandibadde wazimbibwa ennyumba emu, zigendawo ssatu oba bbiri. Omujjuzo gw’abantu guno gujjirako ebizibu ng’obubbi, obucaafu n’entalo ezitatadde.
- Kizibu okubeerako omulimu omulala gw’okolera awaka. Bwe waba awanene osobola okusimbawo ebikolo by’ebitooke oba n’olundirawo embuzi n’enkoko. Poloti entono ebeera ekufiirizza omukisa guno.
AMAGEZI ERI ABAAMALA OKUZIMBA
- Kirina okukubeera mu bwongo nti kino ekifo si wosaanidde okuwangaalira. Ssinga kikuyingira mu bwongo, ojja kwekubiriza okukola ennyo osobole okwewala embeera embi. Oluvannyuma osobola okugitunda n’ofuna endala.
- Okwewala entalo n’okufuna twekisize wandibadde oyiiya mangu n’ozimba bugwe ku nnyumba nga bukyali. Kino kikuyamba okwewala ennyombo ezitatera kuggwa ku bantu abali awamu ennyo.
- Bwoba tonnaba kuzimba ng’ofunye poloti, waakiri zimbawo ennyumba z’abapangisa, kuba bw’onaazimbawo amaka, olubeerera ojja kusigala ng’olinga apangisa.
ENGERI Y’OKUFUNAMU ETTAKA EDDENE
Kituufu ssente oyinza okuba ng’olina ntono ezitakusobozesa kugula poloti nnene ku kibuga. Kyokka ekibuga n’ebitundu ebikyetoolodde wakula misana na kiro. Omuntu asula mayiro 15 okutuuka ku 25, akyasobola okufuna poloti ya fuuti 50 ku 100 ku bukadde butaano okutuuka ku musanvu.
Bw’obeera onoonya ettaka kiweemu ekiseera weewale okupapa. Waliwo abantu abalina poloti nga bazitunda ssente ntono, kyokka olw’okuba wabeerawo ba bbulooka weesanga nga balyongezza.
Kkiriza enkulaakulana ekusangeyo, bwebeera nga tennaba kujja. Ebitundu ebitaliimu bintu ng’amakubo amalungi poloti tebaziseera.


c: text/html

text:
“Ensangi zino abawala bettanidde nnyo okwambala engoye ez’obutimba eziri ku mulembe mu misono egy’enjawulo, omuli ebiteeteeyi ne bbulawuzi era nga zifulumira mu langi ez’enjawulo.
Engoye zino abawala abacakaze be basinze okuzettanira era batera kuzambalira mu bifo ebisanyukirwamu.
Njagala nnyo engoye ez’obutimba kuba zimpa emirembe era zinnyumira.
Ekirala, bwe nzambala mpulira nga mba nnyumye nnyo okusinga abantu abalala era ne bwe ntambula mu kkubo mba nneenyumiriza mu nnyambala yange.
Engoye zino nzambalira ku ngatto ez’akakondo akawanvu bwemba nga nnenda ku mikolo wabula mu biseera byange ebyeddembe, nnyambalirako engatto ennyimpi.
Sirina kifo kya nkalakkalira we nzigula, wabula wensanze olunnyumidde nga ndugula. Ebirala ebimukuumira ku mulembe mulimu; FFIGA Nfaayo nnyo okukuuma ffi ga yange obutagejja era nfuba okukola dduyiro mu wiiki omulundi gumu.
Ate n’omulimu gwe nkola oluusi gunneetaagisa okuzina, ekinnyamba okubeera ffiiti.
OLUSUSU
Luno ndulabira bulungi okusobola okulukuuma nga lunyirira era neewala okwesiiga buli kika kya bizigo. Nkozesa Fair&Lovely Lemon Lotion.
Ng’oggyeeko Lotion gye nkozesa, neewala okutambulira mu kasana okusobola okukuuma olususu lwange ate era nnywa nnyo amazzi.
Meekaapu mwesiiga ng’agenda ku siteegi ne ku mikolo era neewala okumusuza mu ffeesi yange okwewala okwonoona olususu lwange.
ENVIIRI
Njagala nnyo okusiba wiivu empanvu nga zirimu langi ez’enjawulo era nnenda buli luvannyuma lwa wiiki bbiri mu saluuni ne nkyusa enviiri.
ENGATTO
Engatto nnyambala ez’akatondo akawanvu bwemba mu biteeteeyi ebyobutimba, wabula n’ennyimpi nzambala nga nsinziira ku musono gwennyambadde n’ekifo gye nnenda. Nzigula 50,000/-.
ENJALA
Enjala zange nzifaako nnyo kubanga kye kimu ku byongera okulabisa omukyala obulungi era ebimufuula ow’omulembe.
Nfuba okulaba ng’enjala zirabika bulungi era nzikolako buli wiikendi, nga nsasula 20,000/-.
EBYOKWEWUNDA
Ebyokwewunda nabyo mbyambala okusobola okwongera okulabika obulungi era nnyambala nnyo ebikomo n’eby’omu bulago awamu n’essaawa.

robotstxt: allowed

filter: keep


text:
OMUSAWO akulira woodi mwe bajjanjabira abookeddwa asidi e Mulago, agambye nti bafuba okulaba nga Aisha Kyomugisha bamujjanjaba atereere.
Dr. Robert Ssentongo yategeezezza nti wiiki ejja w’eneetuukira ajja kuba afunyewo enjawulo. Kigambibwa nti, Kyomugisha, bba Imran Kaliisa yamuyiiridde asidi mu maaso.
Mu kiseera kino talaba nga n’ekifuba n’amabeere byakoseddwa nnyo. Muganda wa Kyomugisha, Edina Ayitamye amujjanjaba ku kitanda e Mulago, yategeezezza nti abafumbo bano baafunamu obutategeeragana era muganda we n’asalawo okuviira omusajja.
Ekiseera kyatuuka Kaliisa n’afuna ekirowoozo nti Kyomugisha yandiba ng’alina omusajja gw’ayagala mu Owino gye yali atundira engatto kwe kumulumba n’amuyiira asidi.
Ababiri bano bombi baava Rwanda okujja mu Uganda nga babadde baakamala emyaka egisukka mu musanvu.
Kaliisa yadduse era poliisi emunoonya. Kiteeberezebwa okuba nga yazzeeyo e Rwanda


text:
Money in dollar bills seized from a home of the Commissioner General of the Tanzania Revenue Authority is pictured down: Over 20 bags of it:
Kikirikisi-Mmese etera okuzimba mu kitooke.
KIDIMBO.
BUDIMBO.
Kabaka Mutebi (centre) with Mr Patrick Makumbi (right) and Dr Colin Sentongo (left) at the book launch at Bulange in Mengo, Kampala.
Kabaka Ronald Mutebi on Wednesday, 25th May 2016, launched a book about the struggles of his late father and former Buganda king, Edward Muteesa II, touching on Uganda’s history before and after independence.
The book titled The Brave King, revisits the stories of Muteesa’s exiling, first between 1953 and 1955, and again from 1966 to 1969 when he died in London. The author, Mr Patrick Makumbi, drew from the documents preserved by his father, 99-year-old Thomas Makumbi, who was an official at Mengo, Buganda’s power capital.
“I was very happy to write the preface to this book,” Kabaka Mutebi said, adding: “It will help the readers understand what Kabaka Muteesa went through in those days.”
When Mutesa was exiled in 1953, the older Makumbi, the father of the author, led a team of six Buganda officials to negotiate with the British about the king’s return to Buganda, which was secured in 1955. The other members of the team were Mr Apollo Kironde, Mr Matayo Mugwanya, Mr Amos Sempa, Mr Eridadi Mulira and Mr Ernest Kalibbala.
Kabaka Mutebi, while officiating at the function, called on more people to document what they saw during those days, saying “it is a good thing” that some of those who witnessed or participated in the events are still alive. Muteesa himself wrote about the period in question in his autobiography, The Desecration of my Kingdom, and Kabaka Mutebi’s endorsement of Mr Makumbi’s new book will be seen as an extension of the kingdom’s bid to manage the narrative.
Mr Apollo Makubuya, Buganda’s third deputy Katikkiro, at the launch held at Bulange-Mengo said there have been attempts to misrepresent history by “those who do not like us”.
Accusations and counter accusations of betrayal between Buganda Kingdom and Obote are rooted in a rather happy start, when Buganda’s party Kabaka Yekka (KY) teamed up with Obote’s Uganda People’s Congress to defeat the Democratic Party and form government at independence in 1962.
But the two centres of power soon quarrelled violently and were involved in what many have regarded as a critical turning point in Uganda’s history. The army, on Obote’s orders, stormed Muteesa’s palace on May 24, 1966, killing multitudes and forcing the king-president into exile.
Mr Makubuya said his grandfather was among those killed during the attack, an occasion the kingdom commemorates yearly on May 24. He said in addition to explaining how Buganda and Muteesa suffered during that period, Mr Makumbi’s book will clarify a number of other issues, including how colonialism thwarted Buganda’s development efforts.
He said Buganda stiffly resisted colonialism and the demands of colonial governor Andrew Cohen in particular, to the extent of winning a court case in London against the exiling of Muteesa. In all its efforts, Mr Makubuya said, Buganda was consistently seeking autonomy, and that the kingdom can “never” lose sight of this objective.
Mr Makumbi, the author, said his father could not attend the launch due to old age.
The publication of the book was financed by Dr Colin Sentongo, who said at the launch that KY, which ceased to exist in the 1960s, is the only political party he has ever belonged to.
The fathers of Mr Makumbi and Dr Sentongo met with Muteesa as students at Kings College Budo, from where, Mr Sentongo said, the three men forged a life-long friendship. It is probably much for this reason that Kabaka Mutebi warmed up to Mr Sentongo and Mr Makumbi at the launch.
emukiibi@ug.
nationmedia.com
Bo abantu mu kibuga Kampala besombye bangi ddala.
Bya HANNINGTON NKALUBO, ERIA LUYIMBAZI NE CHRIS TEBANDEKE
OMUWENDO gw'abalwadde b'omusujja gwa Typhoid ogw'omu byenda] oguzinze Kampala n'emiriraano gweyongera buli lunaku.
Ku nkomerero ya wiiki ewedde abaakebeddwa ne basangibwa n'akawuka k'omusujja guno baweze 170 naye olwa Mmande we lwazibidde nga basoba mu 365.
Kino kitiisizza baddereeva, bakondakita, abasuubuzi n'abasaabaze ne bagamba nti wadde Gavumenti evuddeyo ku bulwadde buno naye tennakola kimala. Abalala balina okutya nti ebyokulya, okunywa n'ebifo bye bagendamu ebyobuyonjo tebinnaba kukyuka bikyali nga bwe bibadde era obulwadde bukyayinza okweyongera.
BADDEREEVA
Ssentebe wa baddereeva e Nakivubo, Mustafa Mayambala yagambye nti gavumenti egezezzaako okulwanyisa obulwadde naye tennakola kimala.
“twetaaga emisomo, mmotoka ya ambulensi okuba okumpi ne ppaaka era bwe kiba kisoboka n'abasawo babasembeze ku ppaaka zaffe balwanyise obulwadde buno.Kizuuse ng'abamu ku baddereeva tebaagala kugenda mu malwaliro era omulala yafudde eggulo,” Mayambala bwe yagambye.
wabula baddereeva bakyagenda mu maaso n'okulya emmere etambuzibwa mu ppaaka, ebibala ebitundibwa, okunywa amazzi agatambuzibwa mu bucupa. Obulwadde buno bwatandikira mu ppaaka ya takisi enkadde ne busaasaanira mu ppaaka endala okuli eya USAFI, Kisenyi, ppaaka empya, mu kizimbe kya Qualicel mu basuubuzi b'omu luggya lwa ppaaka ne mu butale naddala aka Nakasero ne St. Balikuddembe.
Baddereeva be baasooka okutegeera obulwadde buno era we baabumanyira nga bannaabwe bataano bubasse ate ng'abalala 30 bapooca.
Abamu ku baddereeva n'abasuubuzi baasooka kwerumaaluma nga balowooza nti bayinza bannaabwe be babaloga.
EKITONGOLE KYA KAMPALA CITY COUNCIL
Amyuka omwogezi wa KCCA, Robert Kalumba yagambye nti nga bakolagana ne minisitule y'ebyobulamu, basobodde okwanguyira obulwadde.
‘tutaddewo mmotoka ya ambulansi ku malwaliro ag'enjawulo naddala mu Kisenyi okuyamba abantu abafuna obuzibu. Tuyungudde abasawo abenjawulo okuwa abasangibwa n'akawuka k'obulwadde buno eddagala amangu ddala era bangi balifuna ne bawona,’ Kalumba bwe yagambye.
Yategeezezza nti balondoola nnyo ebyokulya n'okunywa ebitundibwa mu bifo omukolera abantu abangi naddala mu ppaaka za takisi n'obutale. Yagambye nti baludde nga bategeeza bannakampala okwegendereza ebyokunywa n'okulya mu Kampala naye nga tebawulira.
"ebifo bingi omuli kiyosiki tuzze tubiggala naye ng'abamu balowooza nti tubatulugunya kyokka nga tutangira mbeera ya bulwadde ebadde eyinza okugwawo,” Kalumba bwe yagambye.
ABASAABAZE
Ssentebe w'ekibiina ekirwanirira eddembe ly'abasaabaze ekya Passengers Protection association Badru Nyenje yatidde nti embeera y'obulwadde eyinza obutataliza basaabaze. Abamu ku basaabaze bava mu bitundu bya byalo nti bwe batuuka mu ppaaka nabo baagala okugula ebyokunywa n'okulya.
"Abakola ku mutindo batuyambe bakebere amazzi gonna ag'obucupa agatundibwa mu bifo byonna okwetoloola ppaaka n'obutale kubanga agasiga galabika mafu. Bangi bajingirira amazzi ne balowoozesa abaguzi nti malungi ate nga majama. Batuyambe bagakebere ate amalala kkampuni ezimu baziwere" Nyenje bwe yagambye.
AMALWALIRO GA KCCA
Abasawo abasinga babasindise mu ddwaaliro lya Kisenyi Health Centre.
Waliwo erya Kisugu. Naggulu. Kawaala , Kitebi. Kawempe ne Komamboga.
ABAFUDDE
Fred Kato eyali akolera ku siteegi y'e Luzira.
Jimmy Olando ku Ssembule siteegi.
Diriisa Ssemakula.
Meddie Mutebi ku Bweyogerere.
Jimmy Kijjambu ku paaka enkadde.
SITEEGI EZIKOSEDDWA
Bweyogerere, Luzira, Ssembuule, Kasubi, Namuwongo, Mengo , Nateete, Wakaliga, Nakulabye , Bwaise, Ntebe, Kamwokya, Kikono ne Makindye.
Omusawo ayogedde ku musujja guno
Dr. Jane Ruth Aceng Dayirekita w’ekitongole ekikola ku byobulamu ategeeza nti “omusujja gw’omu byenda buba bulwadde nga bwegaseemu omusujja naye nga guva ku buwuka obusirikitu obuyitibwa ‘Salmonella Tyhi’. Era buyinza okuva ku kawuka akasirikitu akatera okuleeta omusujja ogwamaanyi. Obuwuka buno buteekebwa mu mazzi oba mu mmere nga muntu yabusaasaanya mu bubi bwe.
Bukwata butya?
Obulwadde busaasaana nga buyita mu kulya emmere oba okunywa amazzi agalimu obubi. Kyandibadde kirungi abantu ne bajjanjabibwa mu bwangu okwewala okusaasaana.
Kiki gavumenti ky’esobodde okukolawo
Waliwo ttiimu y’abantu eteekeddwaawo KCCA wamu ne Minisitule y’ebyobulamu okudduukirira omulanga guno.
KCCA etaddewo ekifo eky’okufuniramu obujjanjabi ku ddwaaliro lya Kisenyi Health Center IV okukola ku balwadde abakakasiddwa nti babulina
. Era abalwadde abasinga bakolwako ne badda awaka era tebaweereddwa bitanda.
Ekitongole ekibunyisa eddagala ekya National Medical Stores (NMS) kitadde eddagala lyonna eryetaagisa mu kifo okusobola okukola ku balwadde mu bwangu.
Abasawo ku ddwaaliro lya Kisenyi Health Center IV baatendekeddwa okusobola okukola ku bateeberezebwa okuba abalwadde n’abakakasiddwa okuba abalwadde.
Gavumenti esaba abantu bonna okuteeka mu nkola bino wammanga;
Abantu bonna abalina obubonero bw’omusujja naye ng’eddagala ly’omusujja gw’ensiri teribawonya batuukirire eddwaaliro Kisenyi Health Center IV okufuna obujanjabi okusingawo.
Minisitule y’ebyobulamu eri mu kulaba embeera mu disitulikiti endala bwe kiba kyetaagisa bateekewo ekifo ekirala eky’obujjanjabi.
Abantu bonna basabibwa okukuuma obuyonjo okutangira okusaasaanya.
Abantu bonna balina okubeera abeegendereza okumanya ensibuko y’amazzi ge banywa n’ebyokunywa. Abantu bakubirizibwa okufumba amazzi ge banywa oba okugateekamu ‘water guard’, n’ebintu ebirala ebyakakasibw
okulongoosa amazzi
Abantu bakubirizibwa okwewala okulya emmere ennyogoga, enva endiirwa zirina okufumbibwa obulungi n’ebibala okubyoza ne bitukula bulungi n’amazzi amalungi.
Abasawo bakubirizibwa okutwala obulwadde bwa Typhoid ng’obumu ku bulwadde obusumbuwa abantu.
Ennamba z’essimu bbiri ziteekeddwawo okuloopa ensonga eno okuli 0794661095 oba 0794661128 mu KCCA.
Abantu bafuna batya obulwadde buno?
Typhoid musujja gwa mu byenda ogufunibwa oluvannyuma lw’okuywa amazzi oba okulya emmere erimu obuwuka oba enjama.
Abantu abalwadde ennyo basobola okubusaasaanya nga bugenda mu mazzi agaliraanyewo nga buyita mu bubi bwabwe obulimu obuwuka obungi.
Omuntu okulya emmere ennyogoga.
Okulya ebintu nga bijama.
Obubonero bw’omusujja gw’omu byenda
Obulwadde busobola okumala ebbanga lya wiiki 3-4 era ng’obubonero bwe buno;
•Obutayagala kulya
•Okulumwa omutwe
•Obulumi mu mubiri gwonna
•Omusujja nga guweza 104
•Obukoowu oba obunafu
•Embiro
•Okulumwa mu kifuba/ ekifuba
ky’omunda
•Obulumi mu lubuto
Bujjanjabibwa butya?
Obulwadde buno bujjanjabwa ne n’eddagala eritta obuwuka buno.
Waliwo n’eddagala erigema abo abatambula. Obujjanjabi bumala wakati wa wiiki bbiri n’omwezi era ng’omulwadde ayinza okusaasaanya wakati wa 50,000/- ne 300,000/- okusinziira ku ddwaaliri ly’aba agenzeemu.
Amataba gagobye ssentebe mu maka ge
Apr 01, 2015
Era emirimu gy’ekyalo n’abagenyi be abalabira wabweru wa nnyumba anti gy’asiiba. Nobala ssentebe wa Central zooni mu Ndeeba.
Twamuguddeko nga bali mu kaweefube wa kusena mazzi nga bagaggya mu nju ne famire ye.
Agamba nti abantu abatadde ebigoma ebitono mu mwala be baleetedde amazzi okwanjaala mu maka ge.
Okulonda obukiiko bwa LC1 ne LC2 kuli mu lusuubo: Tewali ssente
Eno ye nonda eya bafuzi, Omufuzi ava e Ruanda owa NRM gyeyaleeta mu Ssemmatteeka gweyateeka mu Uganda.
Bya Muwanga Kakooza
OKULONDA obukiiko bwa LC1 ne LC2 omwaka ogujja kuli mu lusuubo oluvannyuma lwa gavumenti okulemwa okussa mu bajeti y’akakiiko k’ebyokulonda ssente ezimala okukola omulimu guno.
Akakiiko k’ebyokulonda keetaaga obuwumbi 44 okutegeka okulonda kw’obukiiko bwa LC kyokka mu bajeti mulimu obuwumbi musanvu zokka!.
Ssentebe w’akakiiko ka palamenti ak’ebyamateeka, Steven Tashobya (mu katono) ye yategeezezza bino mu lipooti y’akakiiko ke ekakwata ku bajeti y’omwaka ogujja (2016/17) gye yayanjulidde akakiiko ka palamenti eggulo.
Yasabye wabeewo ekikolebwa okulaba nga gavumenti ewaayo ssente z’okutegeka okulonda kuno kuba ensimbi ezeetaagisa bwe zitaweebwayo eby’okulonda obukiiko bwa LC1 ne LC2 tebijja kusoboka.
Obukiiko bwa LC buludde nga tebukola kuba abamu ku baabuliko baafa, abalala ne bakyusa ebyalo ng’ate n’obuliwo kigambibwa nti bumenya mateeka kuba buli luvannyuma lwa myaka etaano waliwo okubaawo okulonda ku mitendera gyonna egya gavumenti. Kyokka bwo bumaze emyaka egisoba mu kkumi nga tebulondebwa.
Ebyo nga biri awo n’ensimbi obuwumbi 12 ez’okusasula emisaala gy’ababaka ba palamenti abapya 70 abagenda okwegatta ku palamenti egenda okulondebwa omwaka ogujja emisaala gyabwe tegiri mu bajeti. Palamenti empya egenda kubaamu ababaka 459. Eriwo erimu ababaka 265.


text:
Sipiika wa Palamenti, Rebecca Kadaga asabye gavumenti okussaawo amateeka amakakali agakangavvula abakozesa abaana abato emirimu egy’obulabe eri obulamu bwabwe.
Kadaga agamba nti obwavu, obutasoma , entalo n’obutabanguko mu maka y’ensibuko y’abaana okukozesebwa emirimu, olumu egibalemesa n’okusoma. N’agamba bino bivaako abaana olumu obutasoma ne badda mu kwenyigira mu by’obulimi, ffamire zaabwe zisobole okufuna ku ssente n’olumu okubasindika okukola obwahawusi ggaalo mu kifo ky’okusoma.
Yagambye nti abaana olumu be beenyigira mu kukola emirimu egy’okwenoonyeza ffiizi olw’obwavu bw’abazadde.
Bino yabyogeredde mu lukung’aana lw’aba Ssaabalamuzi mu nsi yonna olwatudde e Lucknow mu Buyindi.
Kadaga yagambye nti kyetaaga okwawula abakozesa abaana emirimu gy’okubasasula ensimbi ekintu ekikontana n’amateeka n’abo abakozesa emirimu gya waka.
N’agamba nti bino byonna birina okussibwa mu mateeka emirimu egitalina kukolebwa mwana gyawulwe bulungi.
Bassaabalamuzi basabiddwa okutegeeza gavumenti zaabwe okussaawo embeera eneekaka amasomero okutandika okusomesa abayizi emisomo egikwata ku kukuuma emirembe n’abantu okuguminkiriziganya mu by’obuwangwa


text:
OMUYIMBI Umar Mwanje (ku ddyo) eyayimba ‘Omwana wa musajja ne Ttivvi y’omu ddiiro’’ bamuggye ku kaguwa. Afunye maneja omupya amuteekamu ssente n’okumuyambako okutambuza omuziki.
Owoolugambo waffe atugambye nti Omusumba Muyingo Moses Bright owa Gods Healing Tower e Nabweru Nansana (ku kkono) y’amukutte ku mukono era w’osomera bino
nga yamufunidde dda omuntu n’amuwandiikira oluyimba lwe baatuumye ‘‘Sweet Mula’’
n’okulukwata ku lutambi nga lwatandise n’okukubibwa ku leediyo ezimu.
Mu luyimba luno Mwanje abeera awaana mulamu we atera okubakyalira awaka.
Loodi ono yaliko mu Revival Band eya Paasita Yiga n’addukayo.
Yagambye nti Muyingo waamukwatidde ku mukono ng’ensi emukubye obuggo n’abutegeera anti nga tewali amuyamba kukola nnyimba kyokka okuva lwe yafunye maneja ono kati gy’agenda alabayo n’awera okulwana ng’omusajja okudda ku ntikko.


text:
Oluyimba nga balinnya amadaala. Lwa Dawudi.
1Nasanyuka bwe baŋŋamba nti,
“Tugende mu nnyumba ya Mukama!”
2 Ebigere byaffe biyimiridde
mu miryango gyo, Ayi Yerusaalemi.
3 Yerusaalemi yazimbibwa okuba
ekibuga ekinywevu ekiyimiridde awamu.
4 Eyo ebika byonna gye biraga,
ebika bya Mukama,
okutendereza erinnya lya Mukama
ng’ebiragiro ebyaweebwa Isirayiri bwe biri.
5 Eyo entebe ez’okusalirako emisango gye zaateekebwa;
z’entebe ez’obwakabaka ez’ennyumba ya Dawudi.
6 Musabirenga Yerusaalemi emirembe:
“Abo abakwagala bafune ebirungi.
7 Emirembe gibeerenga munda w’ebisenge byo;
n’amayumba go amanene gabeerenga n’omukisa era nga manywevu.”
8 Olwa baganda bange ne mikwano gyange
nnaayogeranga nti, “Emirembe gibeerenga mu ggwe.”
9 Olw’obulungi bw’ennyumba ya Mukama Katonda waffe, nnaanoonyanga okukulaakulana kwa Yerusaalemi.


text:
OLUVANYUMA lw’obumenyi bwa mateeka okweyogera mu bitundu bye kibuga ne nkingizzi zaakyo okweyongera, bannamaggye abakwasibwa omulimu gw’okuduumira abaselikale ba musirike LDU basabye abakulembeze b’ebitundu okutekawo enkolagana eya namaddala nabaselikale bano okusobola okumalawo obumenyi bwa mateeka.
Kino kiddiridde obutemu,n’obubbi okweyongera mu bitundu okuli Mukono, Kampala ne Wakiso kyokka nga eno aba LDU gye baatekebwa okufafaagana nabo, naye nga kye bazudde abakulembeze n’abatuuze babadde bakyalemeddwa okukwatagana n’abakuuma ddembe.
Omwogezi we kibinja kya maggye ekisooka mu Ggye lye Ggwanga Bilal Yusuf Katamba agamba nti abaselikale ba LDU babadde bagezezaako okulwanyisa ebikolwa ebikyamu yadde nga bakyali batono, kyagambye nti singa abakulembeze be bitundu naabo bavaayo ne babawa amawulire mu bwangu omulimu gujja kubanguyira.
Katamba agamba nti baatekawo ebibinja ebyenjawulo mu bitundu okuli Mukono, Kira, Kampala ne Wakiso ne kigendererwa oky’okukyusa eby’okwerinda bye bitundu bino, saako n’okugwa mu zimu ku nkwe z’okubba n’okutemula enekusifu ezikolebwa abamenyi ba mateeka, nti kyokka ezimu zigwa butaka olw’okubulwa amawulire amatuufu okuva ku bantu ba bulijjo.
Yasabye abakulira eby’okwerinda mu bitundu okukolagana obuterevu n’abaLDU, saako n’okubabuulira ebisoomoza ebili mu bitundu byabwe, nga wano bwe bajja okusobola okubyanganga mu bwangu nga tewali akoseddwa.
Yanyonyodde nti bagenda kuwandiikayo aba LDU abala 1,300 okutandika ne wiiki ejja nga wano abalina obwetaavu bwonna mu kwegatta ku Ggye lino baddembe okugenda mu bifo we bawandikira ne bbaluwa z’obuyigirize obw’ekibiina eky’omusanvu ne Siniya ey’okuna.
Do you have a story in your community or an opinion to share with us: Email us at editorial@watchdoguganda.com


text:
OLWALEERO lwe ziweze ennaku 100 bukya omuduumizi wa Poliisi, John Martins Okoth Ochola 59, akwasibwa ofiisi nga March 15, 2018.
Ochola yalondebwa okudda mu bigere bya Gen. Kale Kayihura mu nkyukakyuka Museveni ze yakola nga March 4, 2018 mwe yalondera ne munnamagye, Brig. Sabiiti Muzeeyi ku bumyuka bw’omuduumizi wa Polisi n’afuumuula ne Lt. Gen. Henry Tukumunde ku bwa minisita w’Obutebenkevu n’amusikiza Gen. Elly Tumwine.
Emirimu gye ng’omuduumizi wa Poliisi, Ochola yagitandika nga March 15, 2018, Gen. Kayihura lwe yamukwasa ofiisi ku mukolo ogwali ku kitebe kya Poliisi e Naggulu. Ng’ayingidde ofiisi, Ochola yatandikira ku kusazaamu enkyukakyuka Kayihura ze yali yaakasembayo okulangirira ku Lwokutaano ng’anaagobwa ku Ssande.
Mu nkyukakyuka Ochola ze yakola, essira yalissa ku kulonda baserikale okusinziira ku madaala kwe bali n’obumanyirivu bwe balina okwawukanakao ku Kayihura eyali agoberera obuwulize n’obumanyi.
Mu nkyukakyuka ze yalangirira, Ochola yakyusa boofiisa abasoba 200 ab’amayinja aga wagulu okwali okuzzaayo Abaasi Byakagaba, mu kitongole ekirwanyisa obutujju ky’alinamu obukugu ng’ono Kayihura yali amututte mu kitongole ekivunaanyizibwa ku mafuta.
Ochola era yalagira Siraje Bakaleke okuva mu ofiisi addeko ebbali asobole okunoonyerezebwako ku bigambibwa nti yeekobaana n’abaserikale abalala ne babba ssente akawumbi kamu n’obukadde 400 ku Bakorea ba Yinvesita abaali bazze okusuubula zaabu.
Olwamala okubabakko ssente zaabwe, Bakaleke yagezaako okubatikka ku nnyonyi okubazzaayo ewaabwe, ekintu ekyatuusa ekitongole ekiketta munda mu ggwanga, ISO okumunoonyerezaako ne bofiisa abalala era abamu baakwatibwa.
OKUTEREEZZA CID Ng’akkalidde mu ofiisi, Ochola yasooka kuddiza akulira ekitongole kya bambega ekinoonyereza ku buzzi bw’emisango ekya CID, Grace Akullo obuyinza bwe obujjuvu obwali bwamuggyibwako Gen. Kayihura ng’ayita mu kutonda ebitongole ebya bambega ebyetengeredde okwali; Special Investigations Unit (SIU) ne Special Investigations Division (SID) nga bikolera ku biragiro bye baafunanga ku ye (Kayihura) mu kifo kya Akullo.
Ochola yayongera amaanyi mu kitongole kya CID bwe yakola enkyukakyuka ez’omuggundu bwe yaggyamu abaserikale abamu n’okuzza abalala Kayihura be yali yassa ku akatebe.
TTOOCI Abamu ku boofiisa Ochola be yazzaayo mu CID kuliko SCP Elly Womanya eyali amyuka akulira Interpol n’amuzzaayo mu kitongole ekinoonyereza ku buzzi bw’emisango ekya CID nga y’akulira ettabi erya Special Investigations Unit (SIU) ne Fred Enanga eyaliko omwogezi wa poliisi nga kati yaddiziddwayo mu CID nga yavunaanyizibwa ku nzirukanya y’emirimu.
Ochola yalagira okugatta ofiisi n’ebitongole Gen Kayihura bye yali ataddewo ng’ekitongole ky’amafuta kye yalagira kidde wansi w’ekitongole ekirwanyisa obuzigu, Flying Squad ne Special Investigations Unit okukolera wansi w’ekitongole ekinoonyereza ku buzzi bw’emisango, ekivunaanyizibwa okukuuma abakungu ekya VIPPU yakizza mu kitongole ekirwanyisa obutujju wamu n’ekitongole ekivunaanyizibwa ku mafuta.
Ochola yazzizzaawo poliisi ennawunyi ng’eno Kayihura yagiggyawo emmotoka zonna nazikwasa abaduumuzi ba poliisi ez’enjawulo nga mu nteekateeka empya buli luguudo luliko emmotoka ennawunyi.
Ochola era yazzaawo n’amasimu ga Poliisi aga 999 agaali gaggyibwawo ng’abantu abalina obuzibu baasigala kukuba ku masimu g’abaserikale.
OKUGGALA NALUFENYA Ochola nga yaakayingira ofiisi yalagira okuggala ekkomera ly’e Nalufenya eryali ly’egulidde erinnya mu kutulugunya abasibe. Ochola okuggala Nalufenya, kyaddirira abantu abenjawulo naddala bannabyabufuzi n’abalwanirizi b’eddembe okulyemulugunyaakonti batulugunyizaayo abantu.
Nalufenya yali wansi wa Flying Squad n’ekitongole kya Special Operations ekyakulirwanga Nixon Agasirwe mu kiseera kino eyakwatibwa amagye. E Nalufenya waali wakuumibwayo abantu ababa bakwatiddwa mu misango eminene naddala egy’obutujju n’ettemu.
Abamu ku basibe be baggalirako e Nalufenya ye Jamil Mukulu eyali akulira ADF. Omusinga wa Rwenzururu, Charles Mumbere ne basajja be abaakwatira mu lubiri lwe e Kasese mu November 2016, abagambibwa okutta bakulembeze b’abasiraamu mu Busoga, abagambibwa okwenyigira mu kutta Kaweesi omwali ne Meeya we Kamwenge Geoffrey Byamukama eyatulugunyizibwa n’asimbayo(emagombe) n’ekitooke.
OKUYIMIRIZA ABABADDE BANYWA AMAFUTA GA POLIISI Ochola yalagidde buli abadde anywa amafuta ga Poliisi mu bukyamu okunoonyezebwa. Ekiragiro kino Ochola yakiwadde Akullo okunoonyereza naddala ku bantu ba bulijjo abasoba mu 200 abagambibwa nti bamaze ebbanga nga bafuna amafuta mu poliisi mu bukyamu ne bagifiiriza ssente ezisoba mu buwumbi nga 160 .
Ochola okuyisa ekiragiro kino, kyadiridde ababalirizi b’ebitabo bya gavumenti okufulumya lipoota ng’eraga nti waliwo abantu ba bulijjo abasoba mu 200 ababadde bafuna amafuta okuva mu poliisi.
Mu nteekateeka yeemu Ochola yaggyeewo kaadi abaserikale kwe babadde bafunira amafuta ku masundiro ag’enjawulo nga kino kyagendereddwaamu kukendeeza ku ssente poliisi z’esaasaanya n’okugagobako abantu abataali baserikale abaali bagafuna nga Ochola yalagidde wabeerewo okunoonyereza ku babadde bagafuna.
Okulabang’ebitongole ne ofiisi ez’enjawulo zikola emirimu gyazo Ochola yalagira buli muserikale akole emirimu gye naddala okuwuliriza ensonga eziruma abantu ekyakendeeza ku mujjuzo gw’abantu abaakeeeranga ku kitebe kya poliisi e Nagulu nga baagala okulaba omuduumuzi wa poliisi.
OKUBALA ABASERIKALE: Ochola yayisizza ekiragiro okuddamu okubala abaserikale ba Poliisi bonna mu ggwanga okuzuula oba bawera 43,000.Okubala abaserikale ba Poliisi kwatandise Mmande nga June18, 2018 ku bitebe bya poliisi byonna mu ggwanga nga kwakukulungula emyezi ebiri.
Ochola ayagala okuggya abaserikale ab’empewo ku lukalala lw’emisaala. Mu kuwaayo ofiisi, Gen Kayihura kati ali mu kkomera ly’amagye e Makindye yawa lipoota ng’alaga nti poliisi erimu abaserikale 43,000. Okubala abaserikale kwatandikidde mu Kampala ng’abaserikale abakolera mu bitongole eby’enjawulo baakubalibwa mu bitundu ne ku poliisi we bakolera.
Abaduumuzi ba poliisi ez’enjawulo balagiddwa obutategeka kubala kuno mu bifo bisukka mu bibiri mu bitundu byabwe.
OKUSOOMOOZEBWA Ochola yagenda okulondebwa ng’ebyokwerinda biri yegeyege. lObumenyi bw’amateeka okweyongera naddala ettemu, ekiwambabantu abamu ne battibwa. Kuno kwe kusoomoozebwa Ochola kw’akyalina okwahhanga.
lEttemu likyagenda mu maaso n’okuwamba abantu naddala abaana n’abawala ng’abazigu basaba ssente kyokka abamu era abamu abawambiddwa battiddwa.
We baamukwasiza ofiisi, Poliisi yali eziringitana n’okunoonyereza ku kuwambibwa n’okutemulwa mu ntiisa okw’omuwala, Susan Magara gwe batta wadde baali baweereddwa obukadde 700.
Magara 28, yawambibwa nga February 7, 2018 ne bamubuzaawo okumala ennaku 20 nga bwe bapeeka kitaawe John Fitzgerald Magara ensimbi okutuusa lwe baamutta omulambo gwe ne bagusuula e Kitiko okumpi n’e Kigo nga February 27, 2018.
Okuwamba abantu kwagenda mu maaso Ochola bwe yaddira Kayihura mu bigere ng’abamu ku bawambiddwa ne battibwa ye; muwala Brinah Nalule eyali omuyizi mu YMCA (omulambo gwe gwazuulibwa e Mutundwe mu Kabaawo zooni) ne Rose Nakisekka ng’abazigu baabawamba okuva mu paaka ya takisi enkadde ne bakubira bazadde baabwe nga basaba ssente kyokka ne babatta. Ochola bwe yabadde mu kukubaganya ebirowoozo ku byokwerinda nga June 11 2018 n’abakulira ebitongole ebyokwerinda ebirala, yagambye poliisi yaakafuna emisango 79 egy’okuwamba abantu nga 10 ku gyo abantu bafudde, basobodde okununula 15 abawambiddwa ate emirala nekizuula ng’abantu be beewamba.
Okusobola okugonjoola kino, Poliisi yakwatagana n’ebitongole by’okwerinda ebirala abaserikale ne bazingako omuzikiti gwa USAFI ne bakwatayo abantu ab’enjawulo oluvannyuma lw’okufuna amawulire nti omu ku beenyigira mu kuwamba Magara nga yali yekukumye mwabo. Ku baakwatibwa mu muzigiti guno, 8 basimbiddwa mu kkooti ne bavunaanibwa.
Mu nnaku 100 era Ochola yafunye ekizibu abazigu ab’emmundu nga batambulira ku pikipiki bwe baakubye omubaka Ibrahim Abiriga amasasi agaamuttiddewo n’omukuumi we Saidi Kongo bwe baabadde badda ewuwe e Kawanda nga June 8 2018. Abazigu b’emmundu by’ebimu ku bintu ebyasoomooza Kayihura gwe yaddira mu bigere abazigu bwe baatandika okutta abantu omwali Bamasheikh okwali Abdul Karim Ssentamu, Mustapha Bahiga, Hassan Kirya n’abalala okuli Andrew Felix Kaweesi, eyali omumyuka wa Ssaabawaabi w’emisango gya gavumenti Joan Kagezi ne munnamagye Maj. Muhammad Kiggundu.
OKUZZAAWO EKITIIBWA N’OBWESIGE BWA POLIISI MU BANTU Ochola akyalina okusoomooza okw’amaanyi okufuna obwesige bwa Bannayuganda kubanga bangi, Poliisi baagiggyamu dda obwesige olw’ebikolobero ebibakoleddwaako abapoliisi. Abantu bangi abatayambibwa buli lwe beekubira enduulu ku Poliisi.
Mu nnaku 100 ze yaakamala mu ofiisi, tewali nnyo kiraga nti Ochola azzizzaawo ekitiibwa kya Poliisi mu bantu kubanga poliisi ekyalimu empulunguse z’abantu. Abantu bakyasibwa mubuduukulu bwa Poliisi okumala essaawa ezisukka mu 48, ekimenya amateeka n’abalala bakyabasasuza ssente okubayimbula ku kakalu ka Poliisi akamanyiddwa nti kaba ka bweerere. Poliisi ey’oku nguudo ekyalya enguzi n’emize emirala mingi.
ABAKUGU MU BYOKWERINDA KYE BAGAMBA Eyali amyuka omuduumuzi wa poliisi n’awummula, Julius Odwe yagambye nti abantu bangi bamutuukiridde nga bamubuuza ku nkola y’obukulembeze bwa poliisi obupya obukulirwa Ochola, wabula nti ye akyabwetegereza. Yagambye nti okubaako ky’ayogera ku bukulembeze buno wajja kumala kuyitawo ennaku 180 (gy’emyezi 6) okusobola okubuteeka ku minzaani okulaba oba bulina kye bukoze ekyenjawulo kuba ebintu bingi ebirina okutunuulirwa. Ochola ye yaddira Odwe ku kifo ky’omumyuka w’omuduumuzi wa poliisi mu 2011 nga Gen Kayihura ye mukama we.
Ye Charles Rwomushana eyakolerako mu Internal Security Organization (ISO) yagambye nti obukulembeze bwa poliisi obupya tebulina kye busobola kukyusa ng’ebintu ebikulu tebinatereezebwa.n Poliisi erina okwesigama ennyo ku by’ekikessi n’okubega kuba gwe musingi mu kutebenkeza eby’okwerinda ng’ekolaganira wamu n’ebitongole ebirala nga ISO.
Yategeezezza nti bino byonna byandibadde bisoboka singa ekitongole kya Special Branch weekiri wabula nga Kayihura yakiggala kuba kyandibadde kiyamba okuketta n’okukwata abo abateeberezebwa okubeera mu buzzi bw’emisango okusinga okugenda okuyoola abantu oluvannyuma abayimbulwa nti tebalina musango gwonna.
Akulira ekitongole kya poliisi ekitabagana n’omuntu wa bulijjo n’okugirungamya ku byobufuzi, Asan Kasingye yagambye nti mu nnaku 100, Ochola asobodde okukumaakuma abaserikale ne bakolera wamu ng’ekitole era asobodde okuwa ekyanya ofiisi n’ebitongole ebiri wansi we okukola emirimu oluvannyuma ne bamutwalira alipoota nga bayita mu mitendera.Kino kiyambye okuzzaamu abaserikale amaanyi


text:
Bya JOSEPHAT SSEGUYA
SSENTE Gavumenti ze yaliyiridde bapulomoota abaafiirwa olw’okuwera ebivvulu bya Bobi Wine zitabudde abategesi baabyo, bapulomoota, abakulira abayimbi ne bannakatemba.
Abatabuse bonna baasooka kukaabira wamu ne basaba Gavumenti ekkirize ebivvulu bya Bobi Wine gwe baali bataddemu ssente oba si kyo ebaliyirire. Wabula ssente bwe zazze abamu ne babula ku bannaabwe.
Juma Balunywa owa Balunywa Promotions Ltd. nga y’omu ku baasooka okutegeka ebivvulu bya Bobi Wine ku Colline Hotel e Mukono era ebimu ku byasookerwako okugaanibwa mu July wa 2018, ataamidde banne bwe baludde nga banoonya amakubo agabatuusa ewa Pulezidenti Museveni okumusaba abaliyirire ku ssente ze bafiiriddwa.
Balunywa agamba nti beerondamu abantu be baasindika ew’omukulembeze, nti wabula yeekanze wiiki ewedde nga ssente zigabwa e Mutundwe ku Serene Suites ate ng’abali mu mitambo okuli Andrew Benon Kibuuka akulira abayimbi ne bannakatemba, Tonny Ssempijja akulira ekibiina kya UMP-NET ekigatta abategesi b’ebivvulu ne bapulomoota n’abaakiikiridde minisitule y’ekikula ky’abantu etwala abayimbi balina abantu be bataayise kusasulwa ate nga nabo baafiirwa.
Be bataawadde ssente kuliko: JJ Events, Bakiddaawo, eyategeka ekivvulu e Gulu, e Wobulenzi n’ekivvulu kya leediyo ya Big e Mbale.
ABAAWEEREDDWA SSENTE
1 Dick Productions eyagamba nti yafiirwa obukadde 150 nga yasingayo n’ennyumba ye e Makindye mu ‘bamanelenda’ ng’ategese ekivvulu e Ggaba ku Ssekukkulu n’e Kavumba ku Lusooka omwaka ne biyiibwa.
2 Pulomoota Fifi eyali ategese e Mubende n’omulala eyategeerekeseeko erya Yasin.
3 Emma Serugo ne Kaweesi abaali bategese eky’e Namboole ekya Kyarenga mu October wa 2018 nabo baaweereddwa ssente.
4 Bakanyama ba UUBA security aba Tonny Ssempijja abaagamba nti Bobi Wine teyabasasula mu kivvulu kya Kyarenga e Busaabala nabo baasasuddwa.
5 Sarah Nassuuna, ono yakubwa puleesa nga December 5, 2018 ku poliisi e Naggulu olwa poliisi okugaana ekivvulu kye yali ategese e Nakawuka teyafunye, wabula Ssempijja yategeezezza nti ensonga ze bazikolako.
Andrew Benon Kibuuka annyonnyodde
Abantu abaaleeta ebiwandiiko beebo abaasasuddwa. Pulojekiti eno yakulemberwa Tony Ssempijja eyasaba beewandiise, baaleeta n’obujulizi kwe babanjiza. Naye abantu tebaamutwala siriyaasi ne balaba nga byakupangirira. Baamala kuwulira nti ssente zaafunise ne baggyayo enjala.
Ate n’ebivvulu ebyatunuulirwa byebyo ebyaliwo mu nnaku za Ssekukkulu. Ebivvulu bya Balunywa by’emabegako wadde sigamba nti ye talina kusasulwa naye era teyaleeta mpapula. Ensobi gye ndaba, tetwebuuza ku bakulembeze ba Fire Base abatwala Bobi Wine n’ebivvulu bye ku bantu ki abaagula ebivvulu bye.
Twalowooza tebajja kukifaako kubanga byali bikwatibwako Gavumenti. Minisita w’eggwanga ow’ekikula ky’abantu, Peace Mutuuza era gwe twayitiramu ebizibu byaffe n’abitwala ewa Pulezidenti ne tufuna ssente.
Tonny Ssempijja by'agamba
Bammemba abali mu kibiina kya UMP-NET bokka be baafunye. Abataafunye tetubamanyi mu kibiina era twandibasanze wa nga tebeewandiisa. Nze nakola pulaani yonna nga nnoonya bwe tufuna ssente ezo era bwe twazifunye twazigabidde bannannyinizo.
Oyo Balunywa ebivvulu ebibye byali wala nnyo mu July ate nga twasinze kufa ku ebyo ebyagaanibwa mu nnaku enkulu. Abalala abataafunye nabo tebeewandiisa oba si bammemba ba kibiina.


text:
SSENTEBE w’akabondo ka babaka abava mu Buganda era nga ye Mubaka wa Mukono South mu palimenti Johnson Muyanja Ssenyonga asabye banna Uganda okwettanira okugaba omusaayi nti kuba kiyamba okutaasa obulamu bwa bantu abali mu bwetaavu bwagwo mu malwaliro eg’enjawulo.
Muyanja agamba nti abantu bangi wanno mu ggwanga bafiirwa abantu babwe ng’entabwe eva ku bbula lya musaayi mu malwaliro, nti naye singa buli muntu yeewaayo n’eyenyigira mu kikolwa kino obulamu bwa bantu bangi bujja kwongera okutaasibwa.
Bino yabyogedde aggulawo olusisira lwe by’obulamu olwabadde mu kibangirizi ky’ekifo ekisanyukirwamu ekya Satelite Beach e Mukono ku lw’omukaaga, nga lutegekeddwa eddwaliro lye Naggalama saako ne bank ya Baroda ng’emu kungeri y’okuddiza ku bantu saako n’okubawa ku bujjanjjambi obwobwerere.
SOMA NABINO: Ebisaanyi ebizinze eddwaliro lye Ntenjeru bisattizza abalwadde
Abantu abasobye mu 400 be bebetambye mu lusisira lunno era nga bakembereddwaendwadde ez’enjawulo, omuli omusujja, akawuka akaleeta obulwadde bwa mukenenya, typhoid, amaaso wamu n’okuwebwa eddagala ku bwerere, libayambeko mu ntandikwa y’omwaka.
Ssenyonga yakubirizza abantu okugendanga mu malwaliro okw’ekebezanga ebirwadde ebitali bimu okusinga okugenda nga bayenjebuse kye yagambye nti kivaako okusasaanya ensimbi enyingi ezandibadde zikola ebilara.
Kunsonga y’okutereka yagambye nti abantu balina okutereka ensimbi mu bank, kyokka nasaba gavumenti okukendeeeza ku misolo gy’eteeka ku ma banka ag’obusuubuzi, kisobozese abantu okwewola nga bazzaayo ensimbi ku magoba amatono ennyo.
Do you have a story in your community or an opinion to share with us: Email us at editorial@watchdoguganda.com


text:
Added 2nd April 2018
PULEZIDENTI Museveni akunze Bannayuganda okumwegattako okulwanyisa abakulu b’amasomero abasaaawo ffiizi ez’ekimpatiira...
BOBI Wine bwe yavudde e Jamaica yasookedde ku mukolo gwa muganda we Fred Nyanzi era eno gye yayanjulidde pulaani...
EBBALUWA y’abasuubuzi mu Kampala abeegattira mu KACITA gye baawandiikidde Loodi meeya Erias Lukwago ne dayirekita...
OMUKUBI w’ensambaggere Golola Moses of Uganda nga bwe yeeyita yajagalazza abantu bwe yalabiddwaako ng’ali n’omuwala...
NZE Joshua Kayiira nga ndi musuubuzi mu kibuga Kampala naye nga mbeera Kawaala.


text:
Bino yabyogeredde ku Lutikko e Lubaga bwe yabadde asimbula emisinde egyetabiddwaamu abaana n’abantu abakulu mu kaweefube w’okunoonya ssente z’okuddaabirizza ekifo kya ‘’Holy Infant Oratario’’ ekimanyidwa nga Sunday school abaana abato we basomera eby’eddiini.
Ku mukolo guno Nakiwala kwe yasiimidde ne Ssaabasumba Dr. Cyprian Kizito Lwanga olw’ekirowoozo ky’okutandikawo ekifo ky’abaana kino kye yagambye nti kyakwongera okusika abaana ababadde balekebwa awaka olw’okubulwa we babakuumira.
Cansala w’essaza lya Kampala Rev. Fr. Joseph Mary Ssebunnya eyakiikiridde Ssaabasumba yategeezezza nti ekifo kino kyakwongera okubangula abaana mu by’eddiini n’asaba abazadde obutabaleka waka wabula bajjenga nabo buli Ssande basobole okuyiga ekigambo kya Katonda ekinaabayamba okutambulira mu kitangaala kubanga be bakulembeze ab’enkya.
Yagambye nti ekigenderwa ky’emisinde gino kuliko okusonda ssente z’okuddaabiriza ekifo ekyabaweereddwa ssaabasumba, okuyamba abaana okukuuma emibiri gyabwe nga miramu, okunnyikiza eddiini, okumanyagana n’okuzimba emikwano mu baana.
Yagambye nti waliwo enteekateeka z’okubunyisa enkola eno mu ssaza lyonna okulaba nti abaana bongera okumanya Katonda ne yeebaza minisita olw’obuyambi bwe yabawadde ng’omulimu guno gwetaagisa ensimbi ezisoba mu bukadde 10.


text:
BRIG. ELLY KAYANJA eyakulirako Wembly, ekitongole ekyayigganga ababbi b’emmundu era ne kitta abamu ku bbo bwe yabuuziddwa ekisobye ekitutuusizza mu mbeera eno yagambye nti:
“Bw’otunuulira abantu be nali nnwanyisa mu myaka gya 2000, baawukanamu n’abo abakuba abantu amasasi kubanga nze nali nnwanyisa babbi so si bano abaliwo batemu abatannaba kumanyika bigendererwa byabwe.
Nze ndowooza nti abatemu bano beeyambisizza embeera eriwo nti abantu abawa ebitongole byokwerinda amawulire oba bambega balemererwa okubega obumenyi bw’amateeka ne bakola emipango gyabwe ne bagimaliriza nga tebakwatiddwa.
Obutakwatagana mu bitongole by’ebyokwerinda obubaddewo bukosezza ebyokwerinda mu ggwanga kubanga abatemu bano beetaaga abeebyokwerinda okubeera awamu basobole okubafeffetta.
Nze kye mmanyi nti abatemu bano bajja kukwatibwa kubanga ekiseera kijja kutuuka tubategeere naye abantu ba bulijjo nabo bakimanye nti bakola kinene nnyo ku byokwerinda mu ggwanga. Ssinga babeera balabye omuntu gwe beekengera, balina okutegeeza ku boobuyinza”.
MAJ. GEN KASIRYE GGWANGA (Ono muwabuzi wa Pulezidenti mu byokwerinda mu Buganda.)
Ono bwe yabadde abuuzibwa aba leediyo emu mu ggwanga ku byokwerinda, yategeezezza nti obunafu obusinga okukosa ebyokwerinda, bwa butaba na mawulire gamala kuzuula bantu bakyamu.
Amawulire balina kugafuna nga bakozesa abantu abagabawa kyokka bano bwe babawa ssente okukolagana n’abantu abandibawadde amawulire ago, ate ssente bazirya buli! kyokka ye minisita w’ebyokwerinda Mwesigye yategeezezza nti obutemu si kipya era tekiri mu Uganda wokka wabula kibeera mu mawanga amalala era kino kijja kuggwaawo.
Ate ye omuduumizi w’amagye Muhoozi yakunze abantu babulijjo okuvaayo nabo beenyigire mu kulwanyisa abatemu bano. Omuduumizi wa poliisi Ochola yakkaatirizza nti buli bumenyi bw’amateeka obubeerawo, bakwata abantu be babeera basuubira.
Yawadde ekyokulabirako ku kutemulwa kwa Kagezi ne Kaweesi, baakakwata abantu abali mu 90! Wadde bino byonna byogeddwa naye n’abantu ba bulijjo balina endowooza ezaabwe era balina ebibuuzo 15 bye babuuza ebitannaddibwamu. Bye bino wammanga:
1. Lwaki omukazi Mbabazi alowooza nti akatambi ke yawa Pulezidenti kaliko bwino annyonnyola ettemu eririwo? Bwe kiba kituufu lwaki Pulezidenti takakolerako?
2. Tulina abakugu mu by’emmundu. Enzita eno ekomerera oba okufukirira omuntu amasasi n’omumaliramu magaziini n’omusobyo terina by’eroopa ku batemu bano? Omuntu omukuba essasi limu n’afa, lwaki be bazze batta nga Andrew Felix Kaweesi, omukuumi we Kenneth Erau ne ddereeva we Geoffrey Mambewo babakomerera omu ne bamumaliramu magaziini nnamba? Lwaki tebeeguya na kukekkereza masasi?
3. Lwaki bangi ku be basse battirwa mu bifo omuli abantu abangi kyokka era ne wabulawo awa obujulizi bwonna obuyamba okukomya ettemu lino? Ababadde mu bifo we battidde omubaka Ibrahim Abiriga e Kawanda oba abaali e Bweyogerere we battira Sheikh Ibrahim Kirya ne Joan Kagezi gw’e battira e Kiwaatule waaliwo abantu, naye bakuba amasasi ne batta omuntu ne bakebera okukakasa nti afudde olwo ne balinnya pikipiki ne babulawo. Kyokka mu bonna abaaliwo ne wabula ayogera ebiyamba okukomya ettemu?
4. Obukugu bwe boolesezza wonna gye bazze batta tebulaga nti babbi bano ba bulijjo wabula bulaga abatemu abatendeke mu by’emmundu ne mu by’ekijaasi kubanga mu be basse mubaddemu n’abajaasi abatendeke kyokka ne babatta nga tebafulumizza wadde essasi!
Bantu ki bano abalina obusobozi okulumba abajaasi abatendeke be bamanyi nti balina n’emmundu era nga bamaze n’okubalabula bwe bagenda okubatta era ne babatta nga tebeerwanyeeko wadde okufulumya essasi?
5. Ekiyinula ennyana kiva mu kibeere. Kiki ekiyinula abantu bano nga buli omu akimanyi nti abeebyokwerinda bali bulindaala okwah− hanga abatemu kyokka ne babalumba misana nga ne bye bakola omuli n’okulonda ebisosonkole biraga nti batwala obudde bwabwe nga tebalina kye batya? Bakimanya batya nti ne bwe batwala obudde bwabwe tewali wa byakwerinda anaabahhanga?
Ku kuttibwa kwa Kaweesi kigambibwa nti waliwo eyayita paleedi y’abapoliisi etwala ekitundu kino ey’ekimpatiira nga mu kifo ky’okugenda mu bifo gye baalina okukuuma bonna baayitibwa ku paleedi mu kiseera we battira Kaweesi. Ani akola bino era lwaki era kijja kitya?
6. Abatta baagala kusindika bubaka ki?
7. Abantu bangi abakwatiddwa ku ttemu lino naye likyeyongera, ekireeta okulowooza nti be bakwata busammambiro naye omukulu yennyini ali emabega w’ettemu era alagira tannatuukibwako. Ani ali emabega w’ekittabantu?
8. Abakugu abamanyi eby’emmundu batugamba nti bwe bafuna ebisosonkole by’amasasi bamanya mmundu ki eyakubye ne wa gy’eva. Abantu bonna abattibwa ebisosonkole bye basanzeewo tebisobola kubeerako we bisonga?
9. Pulezidenti Museveni bwe yabadde ayogera eri eggwanga wiiki ewedde yatutegeezezza nti abantu abazze bakwatibwa ku by’ettemu kati bali 90. Lwaki tebaboogeza abatuma? 10. Ettemu lino lisonga ku kulagaya mu bimu ku bitongole byokwerinda. Ani atakoze mulimu gwe?
11. Abakuba abantu amasasi bajjira ku pikipiki, beesiba obukookolo. Pikipiki zino za boodabooda oba za bwannannyini?
12. Waliwo abantu abakwatiddwa ate oluvannyuma ne bavaayo ne bategeeza nga bwe baalagirwa abanene boogere nti be bazza emisango gino, omuli okutema abatu ebijambiya n’emirala. Lwaki abeebyokwerinda bandyagadde abantu balimbe?
13. Lwaki ekittabaana n’ekittabakazi kiri mu disituliki Wakiso, Mukono, Masaka ne Kampala?
14. Abeebyokwerinda bagamba nti lino ttemu lya bulijjo era ne mu nsi endala gyeriri era tewali kitiisa. Naye lwaki abantu ba bulijjo bo si bwe balowooza?
15. Enkaayana mu bitongole by’ebyokwerinda zirina kakwate ki n’ettemu lino erigenda mu maaso?


text:
Ya Mukulu wa Bayimbi. Ku ddoboozi, “Tozikiriza.” Zabbuli ya Dawudi bwe yadduka Sawulo, n’alaga mu mpuku.
1Onsaasire, Ayi Katonda, onsaasire,
kubanga neesiga ggwe.
Nzija kwekweka mu kisiikirize ky’ebiwaawaatiro byo
okutuusa okuzikirira bwe kulikoma.
2 Nkoowoola Katonda Ali Waggulu Ennyo,
Katonda atuukiriza bye yantegekera.
3 Alisinzira mu ggulu n’andokola,
n’amponya abo abampalana.
Katonda anandaganga obwesigwa bwe n’okwagala kwe okutaggwaawo.
4 Mbeera wakati mu mpologoma,
nsula mu bisolo ebirya abaana b’abantu.
Amannyo g’abalabe bange gali ng’amafumu n’obusaale.
Ennimi zaabwe ziri ng’ebitala ebyogi.
5 Ayi Katonda, ogulumizibwenga okusinga eggulu;
n’ekitiibwa kyo kibune ensi yonna.
6 Baatega ekitimba mu kkubo lyange,
ne ntya nnyo;
ne basimamu obunnya,
ate bo bennyini ne babugwamu.
7 Omutima gwange munywevu, Ayi Katonda,
omutima gwange munywevu.
Nnaakutenderezanga n’ennyimba.
8 Zuukuka, ggwe omwoyo gwange!
Zuukuka ggwe ennanga ey’enkoba, naawe entongooli,
ndyoke nnyimbe okukeesa obudde.
9 Ayi Mukama, ndikwebaza mu mawanga;
ndiyimba nga nkutendereza mu bantu.
10 Kubanga okwagala kwo kungi nnyo, kutuuka ne ku ggulu;
n’obwesigwa bwo butuuka ku bire.
11 Ogulumizibwenga, Ayi Katonda, okusinga eggulu;
n’ekitiibwa kyo kibune ensi yonna.


text:
ABAKUNGU okuva mu ofi isi ya Pulezidenti n’abakulembeze ba disitulikiti y’e Kiboga baawuniikiridde ng’abatuuze babalombojjera ennaku gye bayitamu engeri abaserikale ba poliisi gye babatulugunyamu ku nsonga z’ettaka. Baagambye nti poliisi naddala ey’omu ggombolola y’omu ddwaaniro ekolera bagagga bokka nga bbo abatuuze tekyabafaako.
Ku Lwokusatu, Judith Oroma okuva mu ofi isi ya Pulezidenti mu kitongole ky’amateeka yabadde ku kyalo Kyanamukadde mu ggombolola y’e Ddwaaniro okugoberera ensonga z’ettaka abatuuze ku byalo ebisukka mu 10 abasuliridde okugobwa abagagga.
DPC Ninsiima olwasituse okwogera, abatuuze ne bamungoola n’okumuwereekereza ebigambo ebisongovu ebirumiriza poliisi okubatulugunya. Omu ku batuuze, Christine Nakigudde yategeezezza nti olumu yaloopa omugagga ku poliisi olw’okubatulugunya kyokka ye ne mutabani we be baasibamu.
Abakulembeze mu disitulikiti y’e Kiboga abaakulembeddwamu RDC Mawulya baayisizza amateeka amakakali, agagenda okukendeeza ku bizibu by’ettaka ebyokusengula abantu omuli: okuyita abagagga bonna banjule ebyapa byabwe n’okwekenneenya engeri gye baabifunamu.
Mu ngeri yemu yagambye nti ettaka lyonna ery’olukale terigenda kuddamu kugabibwa kakiiko ka byattaka aka disitulikiti, okutuusa ng’ensonga zimaze okutereezebwa. Yagambye nti omugagga anaasitula abaserikale n’amagye okusengula abantu agenda kukwatibwa n’abaserikale be, bavunaanibwe mu kkooti z’amateeka


text:
MUNNAMAWULIRE Nuriat Nambaziira yafudde oluvannyuma lw’okuzaala kyokka omusaayi ne gugaana okwekwata. Embeera eno abooluganda lwe bagamba nti abadde agifuna buli lw’azaala era ng’ayambibwa n’atereera, ku luno ekitaasobose.
Okufaananako ne Nambaziira, waliwo abantu nga bo bwe bafuna ebisago bavaamu omusaayi kubula kubaggwaamu kubanga omusaayi gwabwe tegwekwata ate nga okwekwata kye kiyamba okukomya omusaayi ogubadde gufuluma okusalako.
Sawuyah Ndagire 33, omutuuze w’e Nakifuma ye nnyina wa Abdul Tamale ow’emyaka 10 era omu ku bantu abatawaanyizibwa obulwadde bw’okukulukuta omusaayi oguteekwata mangu obuyitibwa ‘Heamophilia’.
Yagambye nti, “Omwana wange yali awezezza wiiki bbiri ne nsalawo mmutwale akomolebwe. Saasooka kukifaako nti yali avaamu omusaayi mungi era kino kyatwala kumpi ennaku ssatu. Yalinga akaaba obutasalako era bwe tutyo, twasalawo tumutwale ku kalwaliro akaali okumpi (kuba yali atayiriddwa waka) kyokka ne bamungobesa ne nsalawo okumutwala ku ddwaaliro e Naggalama.
Eno, abasawo baamwanguyira ne basalawo okumutunga era kyabatwalira eddakiika kumpi ttaano nga balaba gwe batunga kumpi omusaayi gumuweddemu. Bwe baakebera nga tebalina musaayi gwa kika kye ne batusindika e Mulago. Mu kkubo twalwamu era twagenda okutuuka e Mulago ng’omwana mulamu naye nga tanyega. Abasawo baamwanguyira ne bamuteekako eccupa z’amazzi okutuusa ku makya ne bamussaako ey’omusaayi oluvannyuma ne baddamu okumutwala mu ssweeta okutungibwa buto era wano omusaayi ogwali gukulukuta ne gubeera ng’ogukutte.
Waayita akaseera ate n’addamu okukulukuta omusaayi obutasalako ne basalawo okumuwa ekitanda okumala wiiki nnamba n’agenda ng’atereera mpola. Kino nga tukiyiseeko twalowooza nti, osanga eyali yamutayirira awaka yamutayirira bubi. Wabula bwe yaweza emyaka ena, lumu abeera azannya ne munne ne yeekoona erinnyo ku sseminti era omusaayi ne gumuvaamu nga tegusalako.
Ekiseera ky’atuukanga nga weebuuza ekimuluma nga tamanyi kyokka ng’akaaba bukaabi ng’alumizibwa buli we wamukwatanga.
MUNNAMAWULIRE Nuriat Nambaziira yafudde oluvannyuma lw’okuzaala kyokka omusaayi ne gugaana okwekwata. Embeera eno abooluganda lwe bagamba nti abadde agifuna buli lw’azaala era ng’ayambibwa n’atereera, ku luno ekitaasobose. Okufaananako ne Nambaziira, waliwo abantu nga bo bwe bafuna ebisago bavaamu omusaayi kubula kubaggwaamu kubanga omusaayi gwabwe tegwekwata ate nga okwekwata kye kiyamba okukomya omusaayi ogubadde gufuluma okusalako.
Sawuyah Ndagire 33, omutuuze w’e Nakifuma ye nnyina wa Abdul Tamale ow’emyaka 10 era omu ku bantu abatawaanyizibwa obulwadde bw’okukulukuta omusaayi oguteekwata mangu obuyitibwa ‘Heamophilia’. Yagambye nti, “Omwana wange yali awezezza wiiki bbiri ne nsalawo mmutwale akomolebwe. Saasooka kukifaako nti yali avaamu omusaayi mungi era kino kyatwala kumpi ennaku ssatu.
Yalinga akaaba obutasalako era bwe tutyo, twasalawo tumutwale ku kalwaliro akaali okumpi (kuba yali atayiriddwa waka) kyokka ne bamungobesa ne nsalawo okumutwala ku ddwaaliro e Naggalama. Eno, abasawo baamwanguyira ne basalawo okumutunga era kyabatwalira eddakiika kumpi ttaano nga balaba gwe batunga kumpi omusaayi gumuweddemu. Bwe baakebera nga tebalina musaayi gwa kika kye ne batusindika e Mulago.
Mu kkubo twalwamu era twagenda okutuuka e Mulago ng’omwana mulamu naye nga tanyega. Abasawo baamwanguyira ne bamuteekako eccupa z’amazzi okutuusa ku makya ne bamussaako ey’omusaayi oluvannyuma ne baddamu okumutwala mu ssweeta okutungibwa buto era wano omusaayi ogwali gukulukuta ne gubeera ng’ogukutte.
Waayita akaseera ate n’addamu okukulukuta omusaayi obutasalako ne basalawo okumuwa ekitanda okumala wiiki nnamba n’agenda ng’atereera mpola. Kino nga tukiyiseeko twalowooza nti, osanga eyali yamutayirira awaka yamutayirira bubi. Wabula bwe yaweza emyaka ena, lumu abeera azannya ne munne ne yeekoona erinnyo ku sseminti era omusaayi ne gumuvaamu nga tegusalako.
Ekiseera ky’atuukanga nga weebuuza ekimuluma nga tamanyi kyokka ng’akaaba bukaabi ng’alumizibwa buli we wamukwatanga.talina kirungi ekiziyiza omusaayi okutiiriika ekya ‘9’, naye byombi bweyoleka mu ngeri ze zimu.
Mu bulamu obwabulijjo omubiri gw’omuntu yenna gulina enkola eguyamba okuleka omusaayi nga guli mu mbeera yaagwo. Buli muntu asaanye okuba n’ebirungo n’obutoffaali obw’ekigero era ssinga bukendeera omuntu afuna obulwadde buno. Obulwadde buno tebusiigibwa wabula butambulira mu musaayi.
Ssinga olina omuntu mu booluganda lwo abulina obeera osobola okuzaala omwana abulina, bw’otoba ggwe. Businga kukwata balenzi wabula abakyala babeera babulina nga busirikidde mu mubiri. Obulwadde buno olumu oyinza obutabutegeera okuggyako nga waliwo ensonga eyinza okucankalanya omubiri ne kiyambako omusaayiokuba nga gufuluma, okugeza okukomolwa, okukuula erinnyo n’ebirala.
KW’OBULABIRA Dr. Kobba yagambye nti, obubonero obw’embeera eno bwawukana okusinziira ku kiseera omwana ky’abaamu era nga tebweyoleka mu kuzaalibwa. Embeera ey’okukulukuta okususse we wandikisuubidde oyinza okugimanyira ku bino:
1 Abantu abamu bafuna ebikuyiro ku mibiri gyabwe
2 Okuzimba mu nnyingo ez’emikono oba amagulu olw’okuba zirimu omusaayi ogujjudde.
3 Okwerumika
4 Ku baana abawere n’abaavula babeera bakaaba bukaabi olw’ennyingo zaabwe okubaamu omusaayi nga zizimbye.
4 Obwongo bwe okugendamu omusaayi ekivaako okulumwa omutwe kumpi buli kiseera. 5 Omuntu asobola okubeera n’ebibuno ebivaamu omusaayi ogutasalako.
OKUBUTANGIRA Dr. Henry Ddungu, omukugu mu kitongole kya Uganda Cancer Institute e Mulago yagambye nti, embeera eno etera kubaawo ng’omuntu aliko ebirungo eby’omugaso ebiyambako omusaayi okukwata by’atalina mu bipimo ebituufu.
l Omuntu asobola okutangira obulwadde buno obutayisa bubi mwana we ssinga afaayo okumukozesa ennyo dduyiro ekiyamba okugumya ennyingo n’ebinywa. l Abantu basaanye okwewala erimu ku ddagala erikendeeza obulumi nga ‘Asprin’, erifuula omusaayi okubeera ogw’oluzzi.
l Okukuuma amannyo gaffe nga mayonjo okwewala okuliibwa obuwuka ekyetaagisa okugakuuBy’okolala, kuba ekiwundu kiyinza okuvaako obuzibu olw’omusaayi obutakwata mangu. l Abantu okwettanira abasawo abakugu naddala nga balina omwana gwe beekengera obutabeera mu mbeera nnungi n’okulyanga obulungi.
ENDIISA Omwana oba omuntu yenna alina obuzibu buno alina okulya ebika by’emmere eby’enjawulo naddala ebyo ebiyamba okuleeta omusaayi naddala enva endiirwa. Ekirala okunywa ennyo amazzi oba omubisi gw’ebibala omukamulirewo. Weewale okumuwa emmere oba omubisi omupakire mu mikebe kubanga mubaamu ebiragalalagala ebikosa omubiri gwe. Dr. Ddungu ng’annyonnyola.
ABAANA ABASOBA MU 3,000 BAFA TEBANNAWEZA MWAKA
Agnes Kisaakye omukwanaganya w’ekibiina kya Heamophilia Association of Uganda yagambye nti mu Uganda, abaana 3,800 be bafa nga tebannaweza mwaka gwabwe ogusooka.
Ku buli baana 1,000 abazaalibwa omwana omu y’asangibwa n’obulwadde buno obw’omusaayi obuteekwata mangu era nga okusoomoozebwa okusinga okusangibwa kwe kuba nti Bannayuganda abasinga obulwadde buno tebabumanyi oba tebabutegeera. Akubirizza abantu bonna bulijjo okugenda mu basawo abakugu mu malwaliro amanene naddala aga Gavumenti bakeberebwe okumanya bwe bayimiridde.


text:
Abataka balemedde ku ky'okulwanyisa abaswaaza obuwangwa n'ennono bya Buganda naddala ku mikolo gy'okwanjula
Okwanjula kwa Judith Babirye kwaggweeredde mu mbaga bwe yayambadde kadaali n’akumba n’omwami we Paul Musoke Ssebulime oluvannyuma ne benaanika empeta....
Ensonga lwaki okwanjula kwa Judith Babirye kaggweeredde mu mbaga
KU Lwomukaaga luno, omubaka Judith Babirye (Mubaka omukyala owa Buikwe) lw’alaga bakadde be omwami we omupya.
Enkiiko ezitegeeka okwanjula kwa Doreen Mutiibwa ne Michael Kinene aba Golden bandi zitandikidde mu ggiya, abawagizi bayiise mu lukiiko olusoose ne betama...
Ebyali mu kwanjula kwa Ivan ne Zari mu bifaananyi
“NZE faama ono ye nnimiro yange naye kati mweyitira Malayika….” bwatyo omuyimbi Ykee Benda eyakuyimbira ‘Farmer’ ne Sheebah Karungi kati alina ‘Eva’ olukutte...
Ekyabadde e Nammere ng'omuzannyi wa Cranes Yasser Mugerwa ayanjulwa Sarah Nakiwala
Okwanjula kw'ebyewuunyo: Nkubakyeyo bamuwaddemu kifaananyi kya mukazi
26 Jan 2020
26 Jan 2020
26 Jan 2020
26 Jan 2020
26 Jan 2020


text:
Nze Irene Ayaado 35, mbeera Makerere Kavule mu muluka gw’e Kawempe.
Twasisinkana ne baze eyasooka mu 2008 nga tutambuza bulungi omukwano gwaffe nga tutegeka na kukyala mu bazadde.
Tuba tukyali mu nteekateeka omusajja n’akwatamu ebintu bye n’andeka mu nnyumba nga tetuyombye.
N’okutuusa kati siddangamu kumulaba era n’ensonga eyamutwala saagimanya.
Nga wayise ebbanga, nafuna omusajja omulala gwe nali nsuubira nti anannaazaako ennaku eyasooka gye yampisaamu n’okunzigyako ekisiraani kuba abantu bahhamba nti omusajja bw’akulekawo nga mubadde mutegeka kugenda mu bazadde kiba kisiraani. Twasisinkana mu 2015 nga ntunda ngoye.
Yali omu ku bakasitoma bange era buli lunaku yakakasanga nti ajjako we natundiranga engoye ne bwe yabanga si waakugula waakiri ng’alamuza.
Nga wayise ebbanga, yanjogereza ne mmukkirizza era ne tutandika omukwano gwaffe mu maanyi nga n’abatulaba batwegomba.
Ekiseera kyatuuka baze n’ansaba ntandike okubeera naye era olw’omukwano gwe nalina nakkiriza. Nga wayise ekiseera, nafuna olubuto era n’alukkiriza.
Yandabirira okutuusa lwe nazaala era n’ansaba mutwale mu bakadde mmwanjule. Saalwa nga nkola kye yali ansabye era enteekateeka ne zikolebwa, n’olunaku ne lukkaanyizibwako.
Nga wabula ennaku ntono okutuuka ku lunaku mulindwa, ono naye yakwatamu ebintu bye nagenda ng’eyasooka bwe yakola.
Namubuuza obuzibu kwe buvudde neetonde naye nga mukambwe ebitagambika bw’atyo n’andeka mu nnyumba n’omwana.
Landiroodi yatugoba mu nnyumba kuba nali sikyasobola kugisasulira ate nga n’ekyokulya sikirina.
Embeera eno teyayawukana na yasooka.


text:
Eyakubwa Amasasi Alulojja
Poliisi enaku zino ebadde erepuka nagwatulugunya bateberezebwa okuba abamenyi bamateeka, ate abakakasa nti tekyasobola kukola mirimu gyaayo okuleka okulya obuli enguzi nabo basitudde enkundi.
Shemy Sengonzi mutuuze we Salama Munyonyo agamba nti waali yafuuka mulema naye nga byonna byava ku ofiisa wa Poliisi eyamukuba amasasi, naye wadde agenze mubuli wofiisi ya Poliisi tayambiddwa, olwo eyamulemaza nasigala okukunumba nga seddume w’embuzi ayasiza entamu. Katufune ebikira ku bino.


text:
Mwanamuwala Mwangala azze amazeeko mu za ddigi
MUSAAYIMUTO Esther Mwangala 12, eyeegulidde erinnya mu kubonga ddigi, asuubizza abawagizi be nga bw'atagenda kubayiwayo mu mpaka za 'Mountain Dew Motorcross Championship' eza laawundi eyookutaano.
Bya ISMAIL MULANGWA
MUSAAYIMUTO Esther Mwangala 12, eyeegulidde erinnya mu kubonga ddigi, asuubizza abawagizi be nga bw'atagenda kubayiwayo mu mpaka za 'Mountain Dew Motorcross Championship' eza laawundi eyookutaano.
Mwangala, avugira mu mutendera ogwokuna (MX85cc), wabula nga yasubwa eza laawundieyookuna, aweze okuliisa banne; Ashi Junior Mbabazi, Yuri Subal, Peter Magwa,
Shadia Kateete, Jeremia Mawanda ne Decker Kihara, enfuufu.
"Njagala kulaga bawagizi bange ssanyu era mbaleetedde obukodyo obupyaobunannyamba okuwangula," bwe yategeezezza.
Empaka zaakubaawo nga July 7 e Busiika, era zaakulagibwa layivu ku Urban TV, eri wansi wa Vision Group efulumya ne Bukedde.


text:
Nagirinya yawambiddwa ne ddereeva we Ssaalongo Ronald Kitayimbwa nga August 28, oluvannyuma emirambo gyabwe ne gisangibwa e Nama - Mukono.
Nagirinya abadde n’ekifo eky’amaanyi ekya Project Manager mu kitongole kya Community Integrated Development Initiative (CIDI) e Muyenga.
Ku Ssande, abeebyokwerinda abaakulemebddwa abamagye ba CMI baakutte abagambibwa okutemula Nagirinya be baazinduukirizza e Nateete mu kifo kya Mabiito.
Abaakwatiddwa kuliko; Hussain Kasolo eyakazibwako erya Arsenal.
Ono yalabikira ku katambi ng’avuga emmotoka ya Nagirinya oluvannyuma lw’okumutta.
Abalala ye Johnson Lubega ne Hussein Kisekka. Abatemu balumiriza nti okutemula Nagirinya baabadde ku mulimu.
Waliwo eyabapangisa n’abasasula ssente okumukolera omulimu. Bo ku lwabwe tebalina nsonga yandibasizza Nagirinya.
Bambega baategeezezza nti bagaziyizza okubuuliriza ne bakutunuza mu kitongole Nagirinya gy’abadde akolera.
Rose Mwambazi, Senior Programs Manager Water & Sanitation mu kitongole Nagirinya gy’abadde akolera (CIDI) yategeezezza Bukedde nti Nagirinya yagendayo nga muyizi eyali asindikiddwa okubangulwa mu nkola y’emirimu (intern) emyaka munaana egiyise.
Oluvannyuma yafuuka Assistant Project Officer ate bwe waayitawo ebbanga n’afuuka Project Officer.
Bwe yava awo n’alinnyisibwa n’afuuka Assistant Project Manager ate mu February 2019 n’alya ekya Project Manager avunaanyizibwa avunaanyizibwa ku mazzi n’obyonjo mu Munisipaali y’e Nakawa.
Abanoonyereza baakizudde nti, okuva ku kifo kya Assistant Project Manager okutuuka ku Project Manager, waliwo abantu abazze bagobwa ku mirimu gyabwe oluvannyuma lw’okubazuulamu ebituli.
Ate Jane Ndibazza, maama wa Nagirinya omuto ku Mmande nga September 2, 2019 yategeezezza Bukedde nti muwala we yamubuulirako nti ku mulimu eriyo embeera eteri nnungi era yali asaba Katonda amuwe omulimu omulala kubanga yali atuuse ku ssa “ly’obutamalaako”.
Okunoonyereza ku bakozi ba CIDI, bambega baagambye nti si kwa kwenkomeredde ne bategeeza nti, balina ebintu bingi bye banoonyerezaako okuzuula eyagula omutemu omutuufu.
ENGERI ABATEMU GYE BAALUKA OLUKWE;
Kasolo eyakwatiddwa yagambye nti ye ne banne bwe baakoze misoni y’okutta Nagirinya, baafuuka baamukwano bwe baasisinkana mu kkomera e Luzira.
Kasolo ne banne abalala, baabasiba mu 2013 ku musango gw’okutta omukazi wa Mobile Money e Nateete ne bamunyagako ssente.
Yagambye Abeebyokwerinda nti, mu kkomera gye baakwataganira ne munnaabwe omulala amanyiddwa nga Baros gwe baabadde naye mu kutta Nagirinya (tannakwatibwa). Baros naye yali yasibwa ku misango gy’obubbi.
Bonna baayimbuddwa lumu mu July omwaka guno ne baddayo e Nateete gye baasanze bannaabwe ne batandikira we baakoma.
Okutemula Nagirinya ne Kitayimbwa, gwe gumu ku mirimu gya baasookeddeko nga bavudde e Luzira.
Kasolo yannyonnyodde abaserikale nti Baros ye yaleeta omulimu gw’okuwamba n’okutta Nagirinya n’agamba nti Kitayimbwa baali tebalina kye bamwagalako kyokka engeri gye yali ne Nagirinya mu mmotoka, beesanga nga tebalina kya kumukolera okuggyako okumutta.
BEEYAMBISA EKIBUNDU EKIKOLERERE
Baros bwe yabasomera ddiiru, abatemu baatuuza olukiiko ne bateesa ku ngeri y’okutemula Nagirinya.
Bakkaanya nga bwe baalina okumutta ekiro, kyokka ne bakizuula nga mu mmotoka abeeramu n’omusajja omulala (Kitayimbwa) ate nga bagivuga beesibiddemu.
Munnaabwe yaleeta amagezi, emmotoka bagikube ekiyinja ku ndabirwamu eyiikemu babasikeyo ku mpaka wabula ne bakitya nti bwe bakozesa ekiyinja, ddereeva yali ajja kusimbula abaddukeko.
Baayiiya emmotoka okugitega emisumaali ne bakizuula nti waali wajja kubawo ensasagge ya maanyi kwe kukomekkereza nga basazeewo okweyambisa emmundu.
Bakkaanya banoonye omuserikale w’emmundu gwe banaakozesa. Kyokka oluvannyuma ne bakivaako kubanga Baros yali abagambye nti omugagga abawadde 1,500,000/- zokka.
Kwe kusalawo okugula emmundu y’okuzannyisa “toy gun”(eringa mmundu kyokka nga tevaamu masasi).
Baasalawo okuzingiza emmotoka ya Nagirinya ku geeti eyingira ewuwe nga talina waddukira. Era misoni baalina okugikola mu bwangu okwewala okubasanga kubanga tebalina ntambula yaabwe.
Baalina kukozesa mmotoka ya Nagirinya. Mu kuwamba Nagirinya ne Kitayimbwa, omutemu yakozesa emmundu enkolerere n’ayitira ku luggi lwa ddereeva n’amusongamu “emmundu” n’amulagira aggulewo mangu.
Kitayimbwa yafuluma awanise emikono ne bamukubirawo jjeeke y’emmotoka ku mutwe n’afiirawo.
Tekyategeerekese oba jjeeke abatemu bajja nayo, oba baakozesa obwangu ne bagiggya mu mmotoka ya Nagirinya.
Omutemu omulala yaboggolera Nagirinya obutalekaana oba si ekyo bamukube essasi. Nagirinya yagondera ebiragiro ne bamuzza mu mutto emabega.
Baasitula omulambo gwa Kitayimbwa ne bagussa mu bbuutu ne bavuga. Kasolo ye yavuga emmotoka ate Johnson Lubega ne Baros ne batuula emabega nga bakutte Nagirinya. Nagirinya yagenda alwana ng’alaajana baleme kumutta.
Emmotoka baagivuga badda Nateete, gye baasanga emmotoka endala Prado egambibwa okubaweebwa omugagga eyabapangisa.
Nagirinya baamussa mu mmotoka eno n’omulambo gwa Kitayimbwa.
Kasolo yavuga emmotoka ya Nagirinya n’agenda e Kireka okusisinkana omu ku baakulira ddiiru. Eno gye yava okudda e Nateeete mu Kitooro we yasuula emmotoka ya Nagirinya.


text:
Gundeeze Lyrics - King Saha
[Intro]Anyway!Owulira otya wobeer'awoNga munnowo taly'awoNze mpulira bubi enoNga munage tali eno[Verse 1]Baby wajja ng'enkubaNze weneggama kweku kufunaSiyinza Kukuleeka muntu yenna okukweddiizaBaby sijja kwatula ebbanga lyenakwagaliraKati tulinze nambaga kyekyaama kyetwekumiraYonno antankumbye maggoloMwana antankubya maggooloYonno antwala mumaasoEya nsomesa ebyomukwanoEkyama kyenekumiraKuggwe kwenasokeeraYeggwe eyandaga enjubaNo musaana wandaga omukwano(Chorus X2)Omukwano gwe gundeeze(Nga nninda)Baby nga gundeeze(Nga nninda)Nyamba gundeeze(Nga nninda)Baby nga gundeeze(Nga nninda)[Verse 2]Gundeeze leezeOmukwano gunankutulaOmukwano gunna ndwaazaNdekka nze baby gunankabyaOmwana wamaama (Omwana wamaama)Twasaba essaala (Twasaba wssaala)Eno ye saawaTulabe ebyavva mussaalaDoreen, Oli olumu munsi enoOlinga malaika munsi enoOnjagaaza nnyo ensi enoNze nawe tunyumirwe ensi eno(Chorus X2)[Verse 3]Nkulungula nkulungulaEmpulungusse zonna ozijeemuNze nkulungulaNsoma soma ng'akapapulaNg'ebireeko obyetaagaNze ndi ready okukuumaBaby sijja kukwegaanaBaby olinga omufaalisoKwenfuniira otulo omufaalisoTugende leero mu discoBankubiire akayimba ka Sisqo(Chorus X3)
King Saha
2,408,219
1,637,913


text:
Omukolo ogw’okumwawula gwabaddewo nga August 25, 2019 mu Klesia y’omutukuvu Fotios mu kibuga Thessaloniki nga gwakolebwa Bp. Anthimos ow’ekibuga Thessaloniki ne Bp. Stephanos owa Kabala, Filipon ne Thasos nga bano bamwebaza olw’okwewaayo okumaliriza emisomo n’okwagala Katonda.
Yasabiddwa okwagala Katonda kubanga y’ensibuko, okwekwata abatukuvu ba Klesia okusingira ddala nnyina Katonda Maria era n’okukola n’amaanyi okunyinyitiza obuminsani mu Uganda ng’asaasaanya enjiri y’Obusodokisi.
Ono yasooka kusoma busomesa bw’okubala ne Physics ku yunivasite e Ndejje wano mu Uganda kw’agasse ddiguli eyookubiri mu by’eddiini ekintu kye yagambye nti, kigenda kumuyamba mu buweereza bwe.
Omukolo guno gwetabwako ne Viika w’Eklesia y’Abasodokisi mu Uganda, Rev. Fr. Paul Mutaasa ng’ono yategeeza nga kino bwe kyongedde amaanyi mu mirimu gya Klesia mu Uganda era n’amusaba okubeera ekyokulabirako.
Obudikoni ly’eddaala erisooka mu bwawule bw’Eklesia nga liddirirwa Obufaaza ng’erisembayo mu kwawulibwa lya Bisopu olwo ebitiibwa ebirala ebiddako bubeera buvunaanyizibwa obukolebwa oyo abeera abuweereddwa.


text:
Ssenga nsaba kunnyamba, lwaki nkoma mu kkubo? Mmaze emyaka 10 nga seegatta kati ndi wa myaka 24 naye mba nnaakayingira nga njiwa amazzi amangi nago galemesa...
Bw’obeera omuvubuka, amaddu tegeewalika. Bw’ogenda okula n’amaddu gakendeera ate bw’oba ng’ogafuna ku muntu gw’oyagala, tewali kikyamu kubanga amaddu galaga...
BAZE takyasobolera ddala nsonga z’amaka olw’obunene. Ate tayagala mmugambeko. Kati emyaka giweze ena n’akamu tekakyalabika. Nkole ntya kubanga mpulira...
Ssenga nze Ssekabira G. Mbuuza obugambo obusonsomola abakyala mbufuna ntya?
NDI muvuvuka wa myaka 20 okuva e Mbale era siri mufumbo. Nkyasoma naye nnina obuzibu. Obusajja bwange butono nnyo. Kiki kye mba nkozesa okulabika nti bugejja?...
Sikutegedde bulungi. Oyogera ku mukyala omulungi mu ndabika oba omulungi mu mpisa? Mu ndabika, abakyala abalungi bangi ddala naye abalina empisa batono....
Ssenga, mukazi wange okuva lwe yafuna omulimu omusava akyuse. Eyali akomawo awaka ng’obudde bukyali nange ne nzira nga buli kimu akitegese, kati takyefiirayo....
OMUNTU amalako mu mukwano y’afaanana atya?
Ssenga mmaze ekiseera nga nnina obuzibu bw’amazzi g’ekyama okuwunya. Ng’enze mu malwaaliro naye bagamba nti sirina buzibu.
Nnina omusajja gwe tumaze naye omwaka gumu nga tweyagala. Kati twafunamu obutakkaanya era nga tumaze emyezi etaano nga tetweraba kuba yang’amba mmuweemu...
25 Feb 2020
25 Feb 2020
25 Feb 2020
25 Feb 2020
25 Feb 2020


text:
Bya MUSASI WAFFE
“Waliwo alina ensonga erobera ababiri bano okugattibwa mu bufumbo obutukuvu? Bwaba taliiwo asirikiranga ddala emirembe n’emirembe” bwe yabuuzizza.
Abooluganda n’emikwano gya bagole ababadde mu lutikko baasirikiridde buli omu nga bwatunuulira munne okutuusa Rev. Mayanja bwe yatandise omukolo gw’okugatta abagole enduulu n’esaanikira lutikko y’Omutukuvu Paul e Namirembe ku Lutikko.
Bino byabadde ku mbaga ya Rev. Ronald Yobu Kalenda ne Ssanyu Erusah Namuyige mu lutikko e Namirembe, era ng’embeera ebadde ya bunkenke ddala.
Bano baagattiddwa Rev Erisa Mayanja ow’e Kasubi era ono nga tanabagatta yasoose kubuuza oba waliwo alina ensonga erobera ababiri okufumbiriganwa nga tannaba kugatta bagole.
Akaseera k'okuteeka emikono ku satifikeeti y'abagole, entambi z'omu Lutikko abantu kwe bagobererera ebigenda mu maaso ziggyiddwaako era abantu tebalabye baani abateereddeko abagole emikono. Olivia Muwonge yabadde matron ate BestMan abadde Rev. Andres Ruiz Caro Goga.
Okufaanako n’embeera eyali mu kwanjula ku miryango egiyingira lutikko kwabaddeko abaserikale era nga tebakiriza kkamera yonna kukwata bifaananyi okuggyako ebbiri entongole ezaabadde zatabulidde ku bagole.
Gye buvuddeko Rev. Kalende yafunye obuzibu omuwala Perusi Nabirye bwe yavuddeyo n’amulumiriza nga bwe yamuzaalamu omwana n’agaana okumuwa obuyambi. Kyokka bino Kalende yabyegaana n’alumiriza mukwano gwe nfa nfe Rev. Julius Matovu ow’e Jjungo okubeera kitaawe w’omwana ono.
Embeera eno yawaliriza Nabirye okuddukira ewa minisita w’abaana ‘nabavubuka, Florence Nakiwala Kiyingi eyayita abaawule bombi ne Nabirye n’abatuuza era oluvannyuma Kalende yakkiriza nti omwana wuwe n’akiriza n’okumulabirira.
Bano oluvannyuma baasembeza abagenyi baabwe ku ssomero lya Mengo SSS.
Omukazi n'akapanka eyakubidde ebifaananyi mu gomesi ng'agezaako okuduumira bakube bannamawulire abaabadde basaka amawulire g'embaga eno.
Ebirala ku bagole bano;
Yeewuunya engeri omuwala bwe yamezze abaawule babiri
Okwanjulwa kwa Rev Kalende eyayimiriziddwa egy'obuweereza kwa leero e Zigoti - Mityana


text:
Etteeka ery’Ekiweebwayo Ekyokebwa
1Awo Mukama n’ayita Musa, n’ayogera naye ng’asinziira mu Weema ya Mukama ey’Okukuŋŋaanirangamu. N’amulagira nti, 2 “Yogera n’abaana ba Isirayiri obagambe nti, ‘Omuntu yenna mu mmwe bw’aneeteesanga okuleeta ekiweebwayo eri Mukama, anaaleetanga ekiweebwayo kya nte ng’agiggya mu kiraalo kye, oba endiga oba embuzi ng’agiggya mu kisibo kye.’
3 “Ekiweebwayo bwe kinaabanga ekiweebwayo ekyokebwa[a] nga kiva mu kiraalo ky’ente, anaawangayo seddume etaliiko kamogo. Anaagyereeteranga n’agiweerayo ku mulyango gwa Weema ya Mukama ey’Okukuŋŋaanirangamu, kiryoke kikkirizibwe eri Mukama. 4 Omuntu aleese ekiweebwayo ekyo ekyokebwa anaakwatanga omutwe gwakyo, era kinakkirizibwanga ku lulwe kiryoke kimutangiririre olw’ebibi bye. 5 Seddume eyo anaagittiranga mu maaso ga Mukama; era batabani ba Alooni, bakabona, banaddiranga omusaayi gwayo ne baguwaayo eri Mukama nga bagumansira ku kyoto okwebungulula enjuuyi zonna ez’ekyoto ekiri awo okumpi n’omulyango gwa Weema ya Mukama ey’Okukuŋŋaanirangamu. 6 Awo ekiweebwayo ekyo ekyokebwa anaakibaagangako eddiba, n’akitemaatemamu ebifi. 7 Batabani ba Alooni, kabona, banaakumanga omuliro mu kyoto, ne batindikira bulungi enku ku muliro ogwo. 8 Awo batabani ba Alooni, bakabona, banaategekanga bulungi ebifi ebyo, nga n’omutwe n’amasavu babitaddeko; banaabissanga ku nku ezikoledde omuliro ku kyoto. 9 Eyaleese ekiweebwayo ekyo anaanaazanga n’amazzi eby’omu lubuto n’amagulu; ebyo byonna kabona anaabyokyanga ku kyoto ng’ekiweebwayo ekyokebwa, ekyokeddwa mu muliro ne kivaamu evvumbe eddungi erisanyusa Mukama.
10 “Ekinaaleetebwanga okuba ekiweebwayo ekyokebwa bwe kinaavanga mu kisibo, oba ndiga oba mbuzi, omuntu oyo anaawangayo ennume etaliiko kamogo. 11 Anaagittiranga ku luuyi olwakkono olw’ekyoto mu maaso ga Mukama, era batabani ba Alooni, bakabona, banaamansiranga omusaayi gwayo ku njuyi zonna ez’ekyoto okukyebungulula. 12 Anaagitemaatemangamu ebifi; era kabona anaategekanga bulungi ebifi ebyo, nga n’omutwe n’amasavu abitaddeko, n’abissa ku nku ezikoledde omuliro ku kyoto. 13 Eyaleese ekiweebwayo ekyo anaanaazanga n’amazzi eby’omu lubuto n’amagulu; ebyo byonna kabona anaabiwangayo, n’abyokya ku kyoto, nga kye kiweebwayo ekyokebwa ekyokeddwa mu muliro, ne kivaamu evvumbe eddungi erisanyusa Mukama.
14 “Ekiweebwayo ekyokebwa eri Mukama bwe kinaabanga eky’ennyonyi, omuntu anaaleetanga ekiweebwayo eky’amayiba oba eky’enjiibwa ento. 15 Kabona anaaleetanga ennyonyi eyo ku kyoto n’aginyoola omutwe n’agukutulako, n’agwokya ku kyoto; omusaayi gwayo anaagukenenuliranga mu mbiriizi z’ekyoto. 16 Anaagiggyangamu ekisakiro kyayo n’ebikirimu, n’akisuula ku ludda olw’ebuvanjuba olw’ekyoto mu kifo awayiyibwa evvu. 17 Anaagikwatanga ebiwaawaatiro n’agiyuza; kyokka taagiryebulirengamu ddala. Anaagyokeranga ku nku ezikoledde omuliro mu kyoto; nga kye kiweebwayo ekyokebwa ekyokeddwa mu muliro ne kivaamu evvumbe eddungi erisanyusa Mukama.


text:
Abantu be batulugunyizza balaajana
KAFEERO yaakakwatibwa enfunda ssatu kyokka agamba nti, buli lwe bamukwata babadde bamutulugunya era y’omu ku balaajana olw’obulumi n’ebisago ebyamutuusibwako.
Bya MUSASI WAFFE
KAFEERO yaakakwatibwa enfunda ssatu kyokka agamba nti, buli lwe bamukwata babadde bamutulugunya era y’omu ku balaajana olw’obulumi n’ebisago ebyamutuusibwako.
Charles Mutaasa Kafeero 32, ow’e Zzana ku luguudo lw’e Ntebe azze avunaanibwa emisango egiwera era egisinga nga gyetoloolera ku kwetaba mu nkuhhaana ezimenya amateeka n’okukuma omuliro mu bantu.
Agamba nti baasooka kumukwata mu December 2015 era nti n’atulugunyizibwa nnyo. Yattottodde nti: Nnali ntuuka e Kamwokya mu Kampala, abasajja basatu ne bansalako. Mmotoka yaabwe ekika kya Prado eyali esimbiddwa ku mabbali g’ekkubo baaginnyingiza ku kifuba.
Munda nasangamu bannaabwe abalala babiri, olwo abasajja ne bawera bataano. Bansiba kantuntunu ne bankubira omwo okujula okunzita.
Bantuusiza mu kasenge n’okutuusa leero ke siyinza kumanya gye kasangibwa. Kaali kakutte enzikiza nga bakozesa tooci okumulisa munda.
Omusajja eyalina ekyuma ekiwange mu kiti yayingira n’ambuuza lwaki nneetaba mu kukuma omuliro mu bantu beekalakaase; kyokka nnali sinnayanukula, omusajja oyo n’anteeka ekyuma ekyo ku lubuto era katono obulumi bunzite kubanga ekyuma kyali kyokya nnyo nga kiringa kye yali yaakaggya mu ttanuulu.
Waggulu waakyo kwaliko ekiti era omusajja oyo yali akutte ku kiti ekyo nga bw’atambuza omuggo ku lubuto lwange. Alina we yatuuka n’asimbawo omuggo ogwo okumala akaseera era enkovu awo yalemerawo.
Kafeero agamba nti oluvannyuma lw’ennaku munaana, abasajja baasalawo bamuyimbule. Nti baamusiba kantuntunu ne bamusuula ku Lugogo By-Pass ku ssaawa nga 8:00 ez’ekiro.
Aba Bodaboda nti baamuggyawo ng’ali mu mbeera mbi ne bamutwala e Mulago era eyo Dr. Kizza Besigye gye yamusanga n’asalawo bamwongereyo ku Case Hospital gye baamujjanjabira okutuusa lwe yawona n’asiibulwa nga December 17, 2015.
Kafeero nga ye yali Ssentebe wa National Youth Activists mu Uganda yagambye nti bazze babatulugunya ne banne abali mu kisinde ekyo okuli Yoweri Kintu, Nicholas Lwanga, Frank Baziwa, Dafara Ssenjakko, Edirisa Mutebi ne Syrock Nayesiga era buli lwe babakwata nti bavaayo banyiga biwundu.
Nga May 5, 2016 nti baamudda mu biwundu bwe yali yeekalakaasa ne banne mu Kampala nga bawakanya ebbula ly’emirimu mu bavubuka ne bamutulugunyiza mu kaduukulu ka poliisi.
Agamba nti baamukuba obukongovule n’amaviivi era yagenda okuvaayo nga takyasobola kutambula.
Omulundi ogwokusatu baamutwala Nalufenya era agamba nti baamutulugunya nnyo era yafuna obuweerero mu December 2016 ng’ebyali bimuvunaanibwa byonna kkooti ebigobye; wabula kati ayagala bwenkanya bamuliyirire era n’abaserikale abaamutulugunya bavunaanibwe.
Nicholas Lwanga 30, ye kati aliira ku nsiko oluvannyuma lw’okumukwata omulundi ogwokubiri ne bamutulugunya nnyo ng’avunaanibwa okukuma omuliro mu bantu.
Yasooka kusibibwa Nateete nga May 9, 2018 bwe yali yeekalakaasa n’ekibinja ky’abavubuka abalala abaali bakulembeddwa Habib Buwembo owa FDC nga bonna baavunaanirwa ku fayiro Ref. 52/9/5/18.
Oluvannyuma lw’aba famire ye ne mikwano gye okulafuubana ennyo, Lwanga yayimbulwa ku kakalu ka poliisi nga May 11, 2018 kyokka yaddamu n’akwatibwa abasajja abaali mu ngoye eza bulijjo mu November 2018 era ku mulundi ogwo lwe yatulugunyizibwa nga bamulumiriza okukuma omuliro mu bantu n’okwetaba mu nkung’aana ezimenya amateeka n’okwekalakaasa ku nsonga ezeekuusa ku kisinde kya People Power.
Banne wabula bagamba nti Lwanga yatoloka ku baserikale abaali bamukuumira e Kyengera nti era okuva olwo abadde mu kwekweka ng’atya okuddamu okukwatibwa n’okuddamu okutulugunyizibwa.
Ambrose Mulindwa omutuuze w’e Mutundwe mu Zooni 2 naye agamba nti baamukwata mu biseera by’okwekalakaasa ku nsonga za Bobi Wine era nti ne bamukuba nnyo nga na kati ali ku ttaka alaajana kimu bulumi.
Baamukwata ne banne okuli Jamiru Isiko, Ivan Mubiru, Ignatius Ssekimpi ne Lawrence Kibuule.
Abaserikale nti baabatambuza mu bitundu bingi bye bataasobola kumanya nti era ekifo we baasinga okubatulugunyiza, emmotoka baagiwulira eyingirira ddala mu nnyumba ng’eringa eyeesolossa mu kikko era eyo nti gye baabakubira okuboogoloza.
Obulumi obungi agamba nti abuwulira mu kifuba. Oluvannyuma lwa balooya okuyingira mu nsonga, baabaggyayo gye baali babakuumira ne babatwala ku poliisi e Nateete ne babaggulako omusango gw’okwetaba mu lukuhhaana olumenya amateeka ku fayiro CRB 350/2019 era gye baabaggya okubatwala ku kkooti ya Mwanga II eyabayimbula ku kakalu ka kkooti.
Mulindwa agamba nti alumizibwa nnyo mu kifuba era akozesa ssente nnyingi okufuna abasawo abakugu bamujjanjabira awaka, wabula abaamutulugunya nti tekuli yali
avunaaniddwa wadde n’okumuyambako ku bujjanjabi.
Nicholas Lwanga
Omwogezi wa poliisi mu Kampala n’emiriraano, Luke Owoyesigyire yagambye nti, mu nkola ya poliisi, abaserikale tebakkirizibwa kutulugunya bantu era n’awa amagezi abalina okwemulugunya okukutwala mu kitongole kya poliisi ekikwasisa empisa, kinoonyereze.
Mu nteekateeka z’olunaku lw’okulwanyisa okutulugunya abantu mu nsi yonna olugenda okukuzibwa ku Lwokusatu lwa wiiki ejja, emikutu gya Vision Group gigenda kukuwa emboozi ez’enjawulo ezikwata ku kutulugunya abantu.
Abamu batulugunyizibwa lwa ttaka, abalala baba bakwatiddwa nga bateeberezebwa okwenyigira mu bumenyi bw’amateeka ate abamu baba babanoonyamu bujulizi.


text:
Minister wa Kampala Betty Olive Namisango Kamya atenderezza Nnampala w’ekibuga Kampala eyasabye okulekulira Jennifer Musisi Ssemakula bwategeezezza nti yakola kinene nnyo okuzza engulu ekitongole kya KCC ekyali kyafuuka Kiguumaaza ng’Ekibugo ekikuuma Empindi.
Betty Kamya agamba nti okufuula ekitongole kino KCCA kyazzaamu nnyo amanyi bannaKampala essuubi n’ekibuga nekidda buggya.
Bwayogedde ku mukyala ono,Betty Kamya agambye nti abamuvumiridde ku byakoze mu Kampala nga Loodi Mayor n’agamba nti balindirira kiva eri kamulonda yennyini M7.


text:
Kaabakuuku
Essuula 1
Omugugu Kaabakuuku nnabbi gwe yalaba.
2 Ai Mukama, ndituusa wa okukaaba, naawe nga tokkiriza kuwulira? Nkukaabirira olw'eby'ekyejo so tokkiriza kulokola.
3 Onjoleseza ki obutali butuukirivu n'otunuulira obukyamu? kubanga okunyaga n'ekyejo biri mu maaso gange: era waliwo empaka, n'okuyomba kubaawo.
4 Amateeka kye gavudde gaddirira, so n'omusango tegufulumanga n'akatono; kubanga omubi azingizza omutuukirivu omusango kyeguva gufuluma nga gunyooleddwa.
5 Mulabe mu mawanga, musseeyo omwoyo, mwewuunye nnyo nnyini: kubanga nkolera omulimu mu nnaku zammwe, gwe mutalikkiriza newakubadde nga mugubuuliddwa.
6 Kubanga, laba, ngolokosa Abakaludaaya, eggwanga eryo ekkakali eryanguyiriza; abasimba ennyiriri okutambula okubunya ensi bwe yenkana obugazi, okulya ennyumba ezitali zaabwe.
7 Ba ntiisa, ba kitiibwa: omusango gwabwe n'obukulu bwabwe biva eri bo bennyini.
8 Era embalaasi zaabwe zikira engo embiro, era nkambwe okusinga emisege egy'ekiro; n'abasajja baabwe abeebagala embalaasi bagoma: weewaawo, abasajja baabwe abeebagala embalaasi bava wala; babuuka ng'empungu eyanguwa okulya.
9 Bajja lwa kyejo bonna; bavulumula amaaso gaabwe ng'embuyaga ez'ebuvanjuba; era bakuŋŋaanya abasibe ng'omusenyu.
10 Weewaawo, asekerera bakabaka, n'abakungu baba ba kuduulirwa gy'ali: aduulira buli kigo; kubanga atuuma enfuufu n'akimenya.
11 Awo aliyita ng'awulukuka ng'embuyaga, era alisukkirira n'azza omusango: ye amaanyi ge gabeera katonda we.
12 Ggwe toli wa mirembe n'emirembe, ai Mukama Katonda wange, Omutukuvu wange? tetulifa. Ai Mukama, wamuteekerawo musango; naawe, ai Olwazi, wamunywereza kubuulirira.
13 Ggwe alina amaaso agayinze obulongoofu obutatunuulira bubi, so toyinza kulaba bukyamu, lwaki ggwe okutunuulira abo abakuusakuusa, n'osirika omubi bw'aliira ddala omuntu amusinga obutuukirivu;
14 n'ofuula abantu ng'ebyennyanja era ng'ebintu ebyewalula ebitaliiko abifuga?
15 Abakwata bonna n'eddobo, abatega mu muya gwe, era abakuŋŋaanyiza mu kiragala kye: kyava asanyuka n'ajaguza.
16 Kyava awaayo ssaddaaka eri omuya gwe, n'ayotereza ekiragala kye obubaane; kubanga olw'ebyo omugabo gwe kyeguva guba ogwa ssava, emmere ye n'eba nnyingi.
17 Kale kyaliva afuka omuya gwe, n'atalekaayo kutta amawanga olutata?


text:
Kino kyaddiridde omuwaabi wa Gavumenti mu musango guno, Emily Ninsiima obutalabikako olw’olusirika lw’abawaabi ba Gavumenti olugenda mu maaso.
Cotlida Namakula 68, Samewo Kiwanuka 34, Joel Kinalwa Kikuuno 33, ne Geoffrey Kawunde 38, be bavunaanibwa omusango gw’okutta omwana, Emmanuel Wasswa 15, oluvannyuma omulambo gwe ne baguziika mu nkukutu.
Ku kkooti eggulo, embeera yabadde ya kimpowooze ng’abavunaanibwa mu musango guno tebaaleteddwa ku kkooti okuva e Kigo gye baasindikibwa.
Omulamuzi wa kkooti ento e Wakiso, Esther Nakadama mu lutuula lwa kkooti olwaliwo nga April 3, 2019, yawalirizibwa okwongezaayo omusango okutuusa nga April 17, 2019 oluvannyuma lw’omuwaabi wa Gavumenti okumutegeeza nga Gavumenti bw’ekyanoonya obujulizi obulumika abavunaanibwa.
Jjajja wa Wasswa, Namakula ne batabani be basatu ne muwala we atannakwatibwa be bagambibwa okutulugunya Wasswa mu bukambwe okutuusa lwe baamutta oluvannyuma omulambo gwe ne baguziika mu nkukutu.
Kigambibwa nti ono yasooka kusibwa ku muti n’emiguwa oluvannyuma ne bamusiba bbulooka ku busajja bwe olwo ne batandika okumukuba okutuusa lwe baamutta.
Abatuuze baategeeza nti Wasswa baamukuba nga bamuteebereza okubba essimu y’omu ku batuuze ne 2000/= era bwe yegaana, jjajja we kwe kuduumira batabani be nga bakulembeddwaamu Kawunde ne batandika okumukuba.
Ettemu lino lyaliwo nga February 16, 2019 ku kyalo Bbaale mu Ggombolola y’e Masuliita mu disitulikiti y’e Wakiso.


text:
Added 12th February 2020
Rev. Abadde ateeberezebwa okuwambibwa azuuse nga mulamu
Obululu bwa Stambic Uganda Cup bukwatiddwa
Emmotoka z'empaka zizzeeyo e Jinja
NG’EBULA ennaku mbale Bukedde TV okutwala abawagizi baayo ku bizinga e Kalangala, abantu bakyagenda mu maaso n’okwetaba...
OMUYIMBI w’ekibiina kya B2C, Peterson Ssali amanyiddwa nga Boby Lash akuze. Okumanya akuze n’okukookolima akookolima....
MMOTOKA ebaddemu abagole n’abooluganda lwabwe 7 egudde mu mugga abantu bataano okuli n’abagole ne bafiiramu


text:
PULEZIDENTI Museveni ayimirizza omusolo gw’amayumba ogumaze ebbanga nga gwogeza abantu naddala bannannyini mayumba ebisongovu. Ekiragiro ekiwera omusolo guno yakiyisizza mu bbaluwa gye yawandiikidde minisita wa gavumenti ez’ebitundu, Tom Butime ng’amulagira okuguyimiriza.
Ebbaluwa yagiwandiise nga November 28, 2019. Mu bbaluwa, Pulezidenti yategeezezza nti azze afuna amawulire nti disitulikiti zibadde zisolooza omusolo gw’ebizimbe bino mu bubuga obutali bumu gwa bitundu 8 ku buli 100 n’agamba nti kino kirina okukoma mbagirawo kuba abantu abalina ebizimbe ebipangisibwa bakyali batono ddala era basaana okuweebwa omukisa okulekebwa bakulaakulanye bizinensi zaabwe awatali kutaataganyizibwa.
Yagambye nti balina okulinda waakiri ekitundu ekyo ne kikulaakulana okutuuka ku mutindo gwa Town Council oba Munisipaali olwo eby’omusolo guno biryoke birowoozebweko.
Yalabudde ne minisitule ya gavumenti ezeebitundu okukendeeza ku kupapirira okutondawo Town councils ne Munisipalite ennyingi nti zijja kuba nzibu okuziyimirizaawo.
Yawabudde nti ensimbi entono eziriwo kazikozesebwe ku bintu ebikwata ku bantu obutereevu omuli enguudo, amasannyalaze, amasomero n’amalwaliro. Yalabudde ababadde basolooza omusolo guno okukikomya mbagirawo okwewala okukaluubiriza Bannayuganda abali mu lutalo lw’okweggya mu bwavu ate okubazza mu misolo egitaliimu.
Ebbaluwa yagiweerezzaako omumyuka wa Pulezidenti, Sipiika wa Palamenti, Ssaabaminisita, baminisita, ababaka ba palamenti ne bassentebe ba disitulikiti. Ekiragiro kya Pulezidenti okuyimiriza omusolo we kijjidde ng’abantu bangi beemulugunya ku musolo guno olw’obutagutegeera n’okubanyigiriza.
Abaasembyeyo baabadde batuuze ba mu muluka gw’e Kansanga mu Munisipaali y’e Makindye wano mu Kampala.
Baavudde mu mbeera ne batabukira bakkansala baabwe ababakiikirira mu KCCA okwabadde Stephen Mugagga owa Kansanga B ne Diriisa Tebandeke owa Kansanga A nga balumiriza okwetumiikiriza okuyisa ennongoosereza mu tteeka erikwata ku musolo gw’amayumba nga tebabeebuuzizzaako.
Baabadde mu musomo ogwakoleddwa ekitongole kya KCCA okubasomesa ku musolo gw’aymaumba gwe baludde nga beemulugunyaako nti gubanyigiriza.
Abatuuze bagamba nti KCCA yabagerekera omusolo menene ogw’ebitundu 6 ku buli 100 nga bagamba abakulembeze baabwe be baasindika mu KCCA baali bateekwa okusooka okuddayo okubeebuuzaako.
Nb
Wano wetuweera abaziimbi bebizimbe amagezi bo baveyo bakole cooperatives ezizimbira abatuuze enyumba bo abatuuze basasule kibanja mpola. Ate nga governmenti bwemaze okukiriza nti yo tesobola kuddukanya byansula yabantu, egyewo nomusolo omunene gweteeka kubintu ebikozesebwa okuzimba amayumba okumala emyaka 10. Oluvanyuma nga ensi eno emaze okufuna ebizimbe ebyomulembe ebisamu saamu, eryoke okomyewo omusolo ogulemesa omuntu wabulijjo okuzimba enyumba eyomulembe eyokusulamu awamu nabantu be.
Kakati obanga omusolo gwebizimbe guvudewo nate kakati ensimbi zinavawa ezokuzimba enyumba ezomulembe. Ensi nyingi zizimba ebizimbe byomulembe okusuzaamu abakozi naddala mubibuga. Ate governmenti neziyamba abazimbi aba Private abalaga nga betaba mukuzimbira abatuuze enyumba oba ebizimbe ebirungi okubeera mu eri obulamu bwabwe. Wano estate ye Naguru kirabika kyeyava eremagana kubanga omutindo gwenyumba abakozi ba Uganda zebasulamu tegweyagaza nakamu. Era singa omusolo gwenyumba gutandise okusolozebwa, ensimbi ezo zibadde zijja kubuzibwawo. Abaguwa balemererwe nokugufunamu okwongera okulongoosa ebizimbe byabwe byebatawana nabyo okubirabirira. Ensula yomukozi we ggwanga embi, ekosa nyo ebyenfuna byensi.
Ugandans are unaware of mortgages, says a real estate developer:
Added 8th December 2019
“There are people paying a million or close to a million shillings in monthly rent yet they will never own those houses. They don’t know that some of the mortgage financing options in the banks provide for the same amounts and they would own those houses,”
Many Ugandans are ignorant about the available mortgage financing solutions in commercial lending institutions, an official of a real estate developer has said.
Fiona Mbabazi, the general manager of Mint Homes said they continue to pay rent for housing facilities they will never own under the arrangement.
“There are people paying a million or close to a million shillings in monthly rent yet they will never own those houses. They don’t know that some of the mortgage financing options in the banks provide for the same amounts and they would own those houses,” she said.
She made the revelation during a groundbreaking for construction of two and three-bedroomed housing units in Kanisa zone, Kikaya parish, Kawempe division in Kampala last week,
She said more Ugandans are buying homes for residential and investment purposes under mortgage financing arrangement
She said real estate developers face challenges of low-income earnings among the prospective home buyers and price instability in building materials that ‘disorganises’ their plans.
“When the prices of construction materials increase, it means we will not sell the house at the same price as advertised before since the building cost would have increased,” Mbabazi said.
The site of Mint Home where Kisasi Heights apartments are going to be constructed at Kisasi Kawempe division
If more people could earn ‘reasonable’ salaries, we could have more Ugandans owning homes.
She said one would be considered a reasonable salary earner if they took home at least sh2.5m monthly. She said few Ugandans earn this much.
According to the Uganda Bureau of Statistics, Uganda has a deficit of 2.1 million housing units, growing at a rate of 200 000 units a year.
By 2030, the deficit is expected to reach three million units on account of the rapid urbanisation rate and a high population growth rate of 3.2 percent per annum.
According to the 2018 Revision of World Urbanization Prospects produced by the Population Division of the UN Department of Economic and Social Affairs, the world’s population living in urban areas is projected to rise to 68% by 2050 from 55% in 2018.
This will be on account of urbanization, gradual shift in residence of the human population from rural to urban areas and the overall growth of the world’s population.
This could add another 2.5 billion people to urban areas by 2050, with close to 90% of this increase taking place in Asia and Africa, according to a new United Nations data.
“The question we are asking ourselves is whether the urban centers are ready to receive that population,” Emmanuel Sserunjogi, the Kawempe division mayor said.
He hailed the company for making the investment and contributing to having a better city.
“We are fighting to make a good and liveable city for all, regardless of housing arrangement one has; whether if rental or owned,” he said.
Mbabazi said that they are considering locations out of the city that are still good enough for the company’s prospects; where land is not so expensive and can be suitable to build houses and lower-income earners.
“First of all, the price of land affects the price of houses. Finding places where land is not expensive means we shall have low-cost houses that can be affordable for the majority,” Mbabazi said.
“It has to be a location that has the same benefits that can be enjoyed like a person who is here (in Kampala). Such benefits include easy access to the road and availability of basic services like health and education.